
转讜住驻讜转



 谞住讻讬诐 讘转讞讬诇讛 诪讜注诇讬谉 讘讛诐. 诪砖谞讛 讛讬讗 讘诪注讬诇讛 驻专拽 讜诇讚 讞讟讗转 (讚祝 讬讗.) 讜诪住讬拽 注诇讛 讘讙诪' 讘诇砖讜谞讜转 讗讞专讬诐 砖讗讬谉 讻转讜讘讬诐 讻讗谉 讜讙讬专住讗 讚讛讻讗 注讬拽专: 

专讘讬谞讜 讞谞谞讗诇

讜砖讜专驻讬谉 讗讜转讜 讘拽讚砖 砖谞讗诪专 讘拽讚砖 讛住讱 讻砖诐 砖谞讬住讜讻讜 讘拽讚砖 讻讱 砖专驻转讜 讘拽讚砖 讚拽讬"诇 讻诇 讘拽讚砖 讘讗砖 转砖专祝. 讗住讬拽谞讗 讗讬谉 诇讱 讚讘专 砖谞注砖转 诪爪讜转讜 讜诪讜注诇讬谉 讘讜. 



讗诪专 专讘讗 爪讜专讘讗 诪专讘谞谉 讚诇讗 谞驻讬砖 讞诪专讬讛 诇讙诪注讬讛 讙诪讜注讬 讻讬 讛讬讻讬 讚诇讬砖讘注 谞讞讬专讬讛. 



注诐 讗诇讛讬 讗讘专讛诐 诪驻谞讬 砖讛讜讗 转讞诇讛 诇讙专讬诐. 



讗"专 讗诇注讝专 诪"讚 讛讙讬讚 诇讱 讗讚诐 讜讙讜'. 注砖讜转 诪砖驻讟 讝讜 讛讚讬谉 讜讗讛讘转 讞住讚 讝讜 讙诪"讞. 讜讛爪谞注 诇讻转 注诐 (讛') 讗诇讛讬讱 讝讜 讛讜爪讗转 讛诪转 讜讛讻谞住转 讻诇讛. 讜诪讛 讚讘专讬诐 讛诇诇讜 砖讚专讻谉 诇讛注砖讜转 讘驻专讛住讬讗 讗诪专讛 转讜专讛 讛爪谞注 诇讻转 讚讘专讬诐 砖讚专讻谉 诇注砖讜转 讘爪谞注讗 讻讙讜谉 讝讜 讚讘专讬 转讜专讛 注讗讻讜"讻. 讜注讜讚 讗诪专 讙讚讜诇讛 爪讚拽讛 诪讻诇 讛拽专讘谞讜转 砖谞讗诪专 注砖讛 爪讚拽讛 讜讙讜'. 讜讙诪"讞 讙讚讜诇讛 诪谉 讛爪讚拽讛:
转"专 讘讙' 讚讘专讬诐 讙诪"讞 讙讚讜诇讛 诪谉 讛爪讚拽讛. 



爪讚拽讛 诇讞讬讬诐 讛讬讗 讜诇注谞讬讬诐 讜讛讬讗 讘诪诪讜谞讜. 讜讙诪"讞 诇注谞讬讬诐 讜诇注砖讬专讬诐 诇讞讬讬诐 讜诇诪转讬诐 讘讙讜驻讜 讜讘诪诪讜谞讜. 



讜讛讗讜讛讘 爪讚拽讛 讜诪砖驻讟 讻讗讬诇讜 诪讬诇讗 讛注讜诇诐 讞住讚 砖谞' 讗讜讛讘 爪讚拽讛 讜诪砖驻讟 讜讞住讚 讜讙讜'. 讜砖诪讗 转讗诪专 讻诇 讛讘讗 诇拽驻讜抓 拽讜驻抓 转"诇 诪讛 讬拽专 讞住讚讱. 讬讻讜诇 讗祝 讬专讗讬 砖诪讬诐 讻谉 转"诇 讜讞住讚 讛'. 讜讻诇 诪讬 砖讬砖 注诇讬讜 讞谉 讘讬讚讜注 砖讛讜讗 讬专讗 砖诪讬诐 砖谞讗诪专 讜讞住讚 讛' 诪注讜诇诐 讜注讚 注讜诇诐 注诇 讬专讗讬讜. 讜注讜讚 讗诪专讬谞谉 诪讗讬 讚讻转讬讘 驻讬讛 驻转讞讛 讘讞讻诪讛 讜转讜专转 讞住讚 注诇 诇砖讜谞讛 讜讙讜' 转讜专讛 诇砖诪讛 讜转讜专讛 诇诇诪讚讛 讝讜 讛讬讗 转讜专转 讞住讚. 讜砖讗讬谞讛 讻谉 讗讬谞讛 转讜专讛 砖诇 讞住讚:




诪转谞讬' 讻诪注砖讛讜 讘讞讜诇 讻讜' 讗诪讗讬 诇讬讬转讬 讘诪拽讜讚砖转 讝注讬专讬 讞讝拽讬讛 讜专' 讬谞讗讬 讞诇拽讜 讘讝讛.





专讬讟讘"讗

讜讗诪专讬壮鈥� 讻诪讗谉 讗讝诇讗 讛讗 讚转谞讬讗 谞住讻讬诐 讘转讞诇讛 拽讜讚诐 谞住讜讱 诪讜注诇讬诐 讘讛诐 讛谞讛谞讬谉 讘讛谉 讬专讚讜 诇砖讬转讬谉 讗讬谉 诪讜注诇讬谉 讘讛诐 讚讗诇诪讗 讗驻讬壮鈥� 诇讗讞专 谞讬住讜讱 砖讬专讚讜 诇砖讬转讬谉 讗驻砖专 诇讗讬转讛谞讜讬讬 讘讛讜:



诇讬诪讗 专状讗 讘专 爪讚讜拽 讛讬讗 讚拽讗诪专 砖诪讜爪讗讬谉 砖诐 讬讬谉 拽专讜砖 砖诇 谞住讜讱 讚讗讬 专讘谞谉 讛讬讻讬 诪转注讻讘 砖诐 砖讬讜讻诇讜 诇讬讛谞讜转 诪诪谞讜 讗讞专 谞讬住讜讱 讚讛讗 诇讚讬讚讛讜 讘砖注转 谞住讜讱 讬讜专讚 讛讜讗 注讚 诇讞诇诇 讚讛讗 讗诪专讬 砖讬转讬谉 诪讞讜诇诇讬谉 注讚 诇转讛讜诐 讻讞诇诇讜 砖诇 讘讜专:



讗驻讬壮鈥� 转讬诪讗 专讘谞谉 讻讬 拽转谞讬 讬专讚讜 诇砖讬转 讗讬谉 诪讜注诇讬谉 讘讛诐 讻讚拽诇讟. 驻讬专讜砖 讘砖注转 谞讬住讜讱 砖讛讬讜 讬讜专讚讬诐 拽诇讟 讝讛 诪讛诐 讘讬讚讜 讘讞诇诇 讛砖讬转讬谉 讚拽诪状诇 砖讗诐 谞讛谞讛 讘讛诐 诇讗 诪注诇:



讗讬讻讗 讚讗诪专讬 诇讬诪讗 讛讗 讚拽转谞讬 讗讬谉 诪讜注诇讬谉 讘讛诐.鈥� 驻讬壮鈥� 鈥幾ㄗ懽犠� 讛讬讗 讚讗讬 专状讗 讛讗 讗驻讬诇讜 讘转专 谞住讜讱 讘拽讚讜砖转谉 拽讬讬诪讬 诪讚拽转谞讬 砖砖讜专驻讬谉 讗讜转讜 讘拽讚讜砖讛 讜诇诪讛 讗讬谉 诪讜注诇讬谉 讘讛谉 讜驻专讬拽 讗驻讬诇讜 转讬诪讗 专状讗 谞讬讛讜 讚讘拽讚讜砖转讬讬讛讜 拽讬讬诪讬 诇注谞讬谉 砖专讬驻讛 讘拽讚砖 诇讬转谞讛讜 讘诪注讬诇讛 砖讗讬谉 诇讱 砖谞注砖讛 讘讜 诪爪讜转讜 讜诪讜注诇讬谉 讘讜 讗讞状讻 讗注状驻 砖讛讜讗 讘拽讚讜砖转讜:



诪转谞讬壮鈥� 讻诪注砖讛讜 讘讞讜诇 讻讱 诪注砖讛讜 讘砖讘转 讜讻讜壮鈥� 谞砖驻讻讛 讗讜 谞转讙诇转讛 讛讬讛 诪诪诇讗 诪谉 讛讻讬讜专. 驻讬壮鈥� 砖讛讬讜 诪砖拽讬注讬谉 讗讜转讜 讘讬诐 讛谞讞讜砖转 砖讛讬讜 讘讗讬诐 诪讬诪讬讜 诪诪讬 注讬讟诐 讜砖讜讘 讗讬谉 诪讬 讛讻讬讜专 谞驻住诇讬谉 讘诇讬谞讛 讻讚讗讬壮鈥� 讘讬讜诪讗 讜诪驻谞讬 讻谉 注砖讜 诇讜 诪讜讻谞讬 砖讛讬讜 诪讜爪讬讗讬谉 讘讜 诪讬诐 诪谉 讛讬诐 注诇 讬讚 讛讻讬讜专 讛讬讛 诪诪诇讗 诪讬诐 诪谉 讛讬诐 诇驻讬 砖讛诪讬诐 讜讛讬讬谉 讛诪讙讜诇讬谉 驻住讜诇讬谉 诇讙讘讬 诪讝讘讞:



讜讗诪讗讬 谞讬转讬 讘讞讘讬转 诪拽讜讚砖转 讗诪专 讝注讬专讬 拽住讘专 讗讬谉 砖讬注讜专 诇诪讬诐. 驻讬专讜砖 讗讬谉 诇讛诐 砖讬注讜专 砖讗诇讜 讛讬讛 诇讛诐 砖讬注讜专 诇诪注诇讛 讜诪讘讬讗 诪讛诐 讬讜转专 诪讻砖讬注讜专 诇讗 讛讬讛 讛讻诇讬 诪拽讚砖转谉 砖诇讗 讛讬讜 诪拽讚砖讬谉 讗诇讗 讻砖讬砖 诇讛诐 砖讬注讜专 讛专讗讜讬 讜诇讗 讬讜转专 讗讘诇 注讻砖讬讜 砖讗讬谉 诇讛诐 砖讬注讜专 讗驻讬诇讜 谞转谉 讘讛诐 讬讜转专 诪砖诇砖转 诇讜讙讬谉 讛讬讛 讻诇讬 砖专转 诪拽讚砖谉 讗诐 讛讻诇讬 诪拽讜讚砖 讜讛讬讜 谞驻住诇讬谉 讘诇讬谞讛 讜讗驻讬壮鈥� 诇讗 讛讬讛 讘讚注转讜 砖诇 讻讛谉 诇拽讚砖讜 诪注讻砖讬讜 讛讬讜 诪转拽讚砖讬谉 讚拽住讘专 讻诇讬 砖专转 诪拽讚砖讬谉 砖诇讗 诪讚注转 讛诇讻讱 讗诐 讗讬讬转讬 讘诪拽讜讚砖转 讗驻住讬诇讜 诇讛讜 讘诇讬谞讛 讜拽状诇 讚诪讛讻壮鈥� 诪砖诪注 讚讗诇讜 讘讞讜诇 讘讞讘讬转 诪拽讜讚砖转 讛讬讜 诪讘讬讗讬谉 讗讜转谉 讜讗状讻 讛讗 讗讬驻住讬诇讗 诇讛 讞讘讬转 讘讬讜爪讗 讞讜抓 诇诪讞讬爪转讛 讜驻讜住诇转 讗转 讛诪讬诐 砖讻诇 砖讚专讻讜 诇注诪讜讚 讘诪拽讚砖 谞驻住诇 讘讬讜爪讗 讜驻讜住诇 诪讛 砖讘转讜讻讜. 讜讬状诇 讚诪讬诪讬 谞讬住讜讱 讗讬谉 谞驻住诇讬谉 诪砖讜诐 驻住讜诇 讬讜爪讗 讜诇讗 诪砖讜诐 驻住讜诇 诇讬谞讛 讗诇讗 诇讗讞专 砖谞转拽讚砖讜 讜讻诇讬 砖专转 讗讬谉 诪拽讚砖讬谉 讗诇讗 讘诪拽讜诪谉 讜讗讞专 砖谞转拽讚砖讜 砖讜讘 诇讗 讬爪讗讜 讜诇讗 谞驻住诇讜 讘讬讜爪讗 讜讻状转 讗状讻 诪注状砖 讙状讻 讬讘讬讗讜诐 讘讞讘讬转 诪拽讜讚砖转 讜诇讗 讬讻谞讬住讜诐 讘诪拽讚砖 讜诇讗 讬讛讗 谞驻住诇讬谉 讙状讻 讘诇讬谞讛 讻砖诐 砖讗讬谉 谞驻住诇讬谉 讘讞讜诇 讘讬讜爪讗. 讬状诇 讚讗讬 注讘讚讬 讛讻讬 讗讛状谞 讚诇讗 诪讬驻住诇讬 讘诇讬谞讛 讗讘诇 讗讬谞讜 专讗讜讬 砖讬诇讬谞讜 讛诐 讻诇讬 砖专转 诇讬谞讛 讗讞转 讞讜抓 诇诪拽讚砖 讜诪讜讟讘 砖讬讘讬讗讜壮鈥� 讘讞讘讬转 砖讗讬谞讛 诪拽讜讚砖转 讜讗讬 诪讬讬转讬 讘诪拽讜讚砖转 讗讬驻住讬诇讜 诇讛讜 讘诇讬谞讛 诇讗讜 诪砖讜诐 讚讗讬谉 专讗讜讬谉 诇拽专讘 讘诇讬诇讛 讻讚住讘专 讛专讗讘状讚 讝状诇 讚讛讗 诇讬转讗 诪讚讗诪专讬谞谉 讘驻状拽 讚转注谞讬转 讚讗诪专 诪专 讜诪谞讞转诐 讜谞住讻讬讛诐 讘诇讬诇讛 讗诇讗 诇讜诪专 砖讗讬谉 谞讜讛讙讬谉 诇讬拽专讘 讗诇讗 讘诇讬诇讛 讜讻讬讜谉 砖讻谉 诪驻住诇讬 讜讗诇 转转诪讛 砖讬讛讜 专讗讜讬谉 诇讬拽专讘 讜讬驻住诇 讘诇讬谞讛 砖讗诐 讛讚讘专 砖讛讜讗 注爪诪讜 讛讜诇讱 讜拽专讘 讻讙讜谉 讗讘专讬诐 讜驻讚专讬诐 讛注讜诪讚讬诐 注讚 讛讘讜拽专 讛讬讗 驻讜住诇转 讜讻状砖 讘讗诇讜 砖讗讬谞讛 拽专讘讬谉 讗注状驻 砖讛讙讬注 讝诪谞诐 讜讗注状驻 砖讗诪专讜 讘诪住讻转 转诪讜专讛 砖诇讗 讗诪专讜 谞住讻讬诐 讘诇讬诇讛 讗诇讗 讘谞住讻讬诐 讛讘讗讬诐 诪注爪诪谉 砖诇讗 注诐 讛讝讘讞 讜讗诇讜 谞住讜讱 讛诪讬诐 拽专讘 注诐 讛讝讘讞 讛讗 诇讗 转拽砖讬 讚谞住讜讱 讛诪讬诐 讗讬谞讜 讞砖讜讘 讘讗 注诐 讛讝讘讞 砖讞讜讘转 讛讬讜诐 讛讜讗 讜诇讗 讞讜讘转 讛诪讝讘讞 讻诇诇 砖讛讝讘讞 砖诇 转诪讬讚 讘谞住讻讬诐 砖诇 讬讬谉 讛讜讗 谞讻砖专 讻诪讜 讘砖讗专 讬诪讬诐 讗诇讗 砖讬砖 讞讜讘转 讛讬讜诐 讙状讻 诇注砖讜转 谞住讜讱 讛诪讬诐 讜讝讛 讻驻转讜专 讜驻专讞 诇专讘讬谞讜 讛讙讚讜诇 讝状诇:





讛诪讗讬专讬

诇注讜诇诐 讬讝讛专 讗讚诐 诇注砖讜转 讻诇 注谞讬谞讬讜 讘讛爪谞注 讜讘讞砖讗讬 讜诇讗 讚专讱 讛诪讬讬讛 讜驻专住讜诐 讬转专 讗驻讬诇讜 讛讜爪讗转 讛诪转 讜讛讻谞住转 讻诇讛 砖讗讬谉 讚专讻谉 讘讛爪谞注 讬住驻讜讚 讘诪讚讛 谞讗讛 讜讬注砖讛 砖诪讞转讜 讘诪讚讛 讘讬谞讜谞讬转 讜讛讜讗 砖讚专砖讜 讜讛爪谞注 诇讻转 讝讜 讛讜爪讗转 讛诪转 讜讛讻谞住转 讻诇讛 讜诪讛 讚讘专讬诐 砖讚专讻谉 讘驻专住讜诐 讗诪专讛 转讜专讛 讜讛爪谞注 诇讻转 讚讘专讬诐 砖讚专讻谉 诇注砖讜转谉 讘爪谞注讛 讻讙讜谉 爪讚拽讛 讜讚讘专讬 转讜专讛 诇讗 讻诇 砖讻谉:



讙讚讜诇讛 诪讚转 讙诪讬诇讜转 讞住讚讬诐 讬讜转专 诪谉 讛爪讚拽讛 砖讛爪讚拽讛 讘诪诪讜谞讜 讜讙诪讬诇讜转 讞住讚讬诐 讘讙讜驻讜 讜讘诪诪讜谞讜 讘讙讜驻讜 砖讟讜专讞 讘注谞讬谞讬 讞讘讬专讜 讘诪诪讜谞讜 诪诇讜讛 诇讜 诪注讜转讬讜 讘砖注转 讚讞拽讜 讜诪砖讗讬诇讜 讻诇讬讜 爪讚拽讛 诇注谞讬讬诐 讙诪讬诇讜转 讞住讚讬诐 讗祝 诇注砖讬专讬诐 诪砖诪讞 讞转谞讬诐 诪谞讞诐 讗讘诇讬诐 诪讘拽专 讞讜诇讬诐 爪讚拽讛 诇讞讬讬诐 讙诪"讞 讗祝 诇诪转讬诐 诪诇讜讛 讗转 讛诪转 讜谞讜砖讗 讗转 诪讟转讜 讜住讜驻讚讜 讜拽讜讘专讜 讜讗祝 讛爪讚拽讛 砖讻专讛 谞讻驻诇 诇驻讬 讙诪"讞 砖讘讛 讜讛讜讗 讛讟讜专讞 砖讟讜专讞 诇讛讜诇讬讻讛 诇讘讬转讜 讗讜 砖讟讜专讞 诇讛专讘讜转 讘讗驻讬讬讛 讜讘讬砖讜诇 讻讚讬 诇讬转谉 诇讜 驻转 讗驻讜讬讛 讜讘砖专 诪讘讜砖诇 诇拽专讘 讛谞讗转讜 讜讻诇 讻讬讜爪讗 讘讝讛 诪诪讛 砖谞讜转谉 诇讘讜 讜讚注转讜 诇讟讜讘转讜 砖诇 注谞讬 讛诪拽讘诇讛 诇诪讚转 砖讙诪"讞 讙讚讜诇讛 诪谉 讛爪讚拽讛 讜讛讜讗 砖讗诪专讜 讝专注讜 诇讻诐 诇爪讚拽讛 拽爪专讜 诇驻讬 讞住讚 讝讜专注 住驻拽 讗讜讻诇 住驻拽 讗讬谞讜 讗讜讻诇 拽讜爪专 讜讚讗讬 讗讜讻诇: 讜谞砖诇诐 讛驻专拽 转讛诇讛 诇讗诇:



讛讞诇讬诇 讞诪砖讛 讜砖砖讛 讜讻讜' 讝讛 讛驻专拽 讻讜诇讜 讘讗 讘注谞讬谉 讛讞诇拽 讛砖诇讬砖讬 诪谉 讛讞诇拽讬诐 砖讛讝讻专谞讜 讘驻转讬讞转 讛诪住讻转讗 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇砖诇砖讛 讞诇拽讬诐 讛专讗砖讜谉 讘注谞讬谞讬 讛谞讛讙转诐 讘砖诪讞转 讘讬转 讛砖讜讗讘讛 讛讞诇拽 讛砖谞讬 讛讜讗 砖注诇 讬讚讬 转拽讬注讜转 讜转专讜注讜转 砖讛讬讜 转讜拽注讬谉 讜诪专讬注讬谉 诇砖诪讞转 讛砖讜讗讘讛 谞转讙诇讙诇 诇讘讗专 注谞讬谉 讛转拽讬注讜转 砖讛讬讜 讘诪拽讚砖 讘讻诇 讬诪讜转 讛砖谞讛 讛讞诇拽 讛砖诇讬砖讬 讘注谞讬谉 拽专讘谞讜转 讛讞讙 讝讛讜 砖专砖 讛驻专拽 讚专讱 讻诇诇 讗诇讗 砖讬转讙诇讙诇讜 拽爪转 讚讘专讬诐 砖诇讗 诪谉 讛讻讜谞讛 讻诪讜 砖讬转讘讗专:



讜讛诪砖谞讛 讛专讗砖讜谞讛 诪诪谞讜 转讬讜讞讚 诇讘讗专 注谞讬谉 讛讞诇拽 讛专讗砖讜谉 讜讛讜讗 砖讗诪专:





诪讛专砖"讗 - 讞讬讚讜砖讬 讗讙讚讜转

注"讘 诇砖讜谉  砖诪讞讛 诇砖讜谉 砖讘讬注讛 诇砖讜谉 砖讻专讜转 讻讜'. 讻"讛 讙讬专住转 讬诇拽讜讟 讜讻谉 谞专讗讛 诪驻专砖"讬 讙诐 诪驻讬专讜砖讜 谞专讗讛 讚诇砖讜谉 讙诪讬注讛 讛讜讗 讘诇讙讬诪讜转 讙住讜转 讗讘诇 讘驻' 讛诪讜爪讬讗 诇讗 诪砖诪注 讻谉 讚拽诪讘注讬讗 诇讬讛 讗诪转谞讬' 讚拽转谞讬 讛转诐 讻讚讬 讙诪讬讗讛 讘讗' 讗讜 讙诪讬注讛 讘注' 讜讗专谞讘"讬 讛讙诪讬讗谞讬 谞讗 诪注讟 诪讬诐 诪讻讚讱 诪砖诪注 讚诇砖讜谉 讙诪讬注讛 诇讙讬诪讛 讚拽讛 讛讬讗 讙诐 讛诪砖诇 讗讬谞讜 讚讜诪讛 讚诇讻讱 驻讜拽拽讬谉 讗转 讛砖讬转讬谉 讚讗讚专讘讛 讚讬讜转专 讛讬讛 讚讜诪讛 诇诇讙讬诪讜转 讙住讜转 讗诐 诇讗 讛讬讜 驻讜拽拽讬谉 讜诇讜诇讬 驻讬专讜砖讜 谞专讗讛 诇驻专砖 讘讛讬驻讱 讚诇讻讱 驻讜拽拽讬谉 砖诇讗 讬讛讗 讛讬讬谉 讛讜诇讱 诇砖讬转讬谉 讘驻"讗 讻讜诇讜 讻诪讜 诇讙讬诪讛 讙住讛 讗诇讗 砖讬讛讗 驻拽讜拽 拽爪转 讜讬诇讱 诇砖讬转讬谉 讘诪注讟 诪注讟 讚讜诪讛 讻诇讙讬诪讛 讚拽讛 讜专讘 驻驻讗 谞诪讬 讛"拽 讻讬 砖讘注 讗讬谞砖 讞诪专讗 诪讙专讜谞讬讛 砖讘注 讚讛讬讬谞讜 讘诇讙讬诪讜转 讚拽讜转 砖讛讙专讜谉 谞讛谞讛 讜讟讜注诐 诪诪谞讜 讛专讘讛 驻注诪讬诐 诪砖讗"讻 讘诇讙讬诪讛 讗' 讙住讛 砖讗讬谉 讛讙专讜谉 谞讛谞讛 讜讟讜注诐 专拽 驻"讗 讜讗讬谞讜 砖讘注 讜讗讛讗 拽讗诪专 谞诪讬 砖驻讬专 讚诪讗谉 讚诇讗 谞驻讬砖讗 诇讬讛 讞诪专讗 诇讙诪讜注 讙诪讜注讬 讚讛讬讬谞讜 讘诪注讟 诪注讟 讻讛讛讬讗 讚讛讙诪讬讗谞讬 谞讗 诪注讟 讜讙讜' 讻讚讬 砖讬讛讗 讟讜注诐 讛专讘讛 驻注诪讬诐 讜砖讘注 诪讛专 讜讻谉 专讘讗 诇注谞讬谉 讻住讗 讚讘专讻转讗 砖讬讛讗 谞讛谞讛 诪诪谞讜 讛专讘讛 诇讬讙诪注 诪注讟 诪注讟 讜讚讜"拽: 


讘转讜  砖诇 讗讘专讛诐 讗讘讬谞讜 砖谞拽专讗 谞讚讬讘 砖谞讗诪专 谞讚讬讘讬 注诪讬诐 讜讙讜' 讘讛讗讬 拽专讗 讚诪讬讬转讬 讗讬谞讜 诪驻讜专砖 砖讗讘专讛诐 谞拽专讗 谞讚讬讘 讗讘诇 驻讬' 讛驻住讜拽 谞讚讬讘讬 注诪讬诐 讛诐 讛讙专讬诐 砖谞讚讘讜 诇讘诐 诇讛转讙讬讬专 讜谞讗住驻讜 诇讬砖专讗诇 讜拽专讗谉 注诐 讗诇讛讬 讗讘专讛诐 讻讜' 砖转诇讗谉 讘讜 诇驻讬 砖讛讜讗 讛讬讛 转讞诇转谉 砖诇 讙专讬诐 砖谞讚讘 讛讜讗 诇讘讜 诇砖诪讬诐 诇讛转讙讬讬专 讜注"讻 拽专讗 诇讬砖专讗诇 讘转 谞讚讬讘 讘转 讗讘专讛诐 讜诪讬讛讜 讬砖 诇注讬讬谉 讘讝讛 讚讛转诐 讙讘讬 讙专讬诐 讗讬讻讗 讟注诪讗 砖转诇讗谉 讘讗讘专讛诐 讜诇讗 讘讬爪讞拽 讜讬注拽讘 讗讘诇 讘讛讗讬 拽专讗 诇注谞讬谉 注诇讬讛 讘专讙诇 诪"讟 拽专讗谉 讘转 谞讚讬讘 讚讛讬讬谞讜 讘转 讗讘专讛诐 讜诇讗 讘转 讬爪讞拽 讜讬注拽讘 讜讬"诇 砖讙诐 讛讜讗 转讞诇转谉 砖诇 注讜诇讬谉 诇诪拽讜诐 讛诪拽讚砖 诇讛专 讛' 讬专讗讛 诇讛拽专讬讘 砖诐 讘谞讜 讬爪讞拽 讜讛拽专讬讘 注讜诇讛 转讞转讬讜: 


讗祝  讚"转 讘住转专 讻讜'. 讚讘专讬诐 砖讚专讻谉 诇注砖讜转 讘爪谞注讛 讻讜' 讟注诐 讛注谞讬谉 讛注讜砖讛 讘驻专讛住讬讗 注讜砖讛 诪砖讜诐 讬讜讛专讗 讜诇讗 讛讜讛 诇砖诪讛 讜讛讜讗 诪驻讜专砖 讘住讜祝 驻"讘 讚诪讻讜转 注"砖: 


讙讚讜诇  讛注讜砖讛 爪讚拽讛 讻讜' 砖谞讗诪专 注讜砖讛 爪讚拽讛 讜诪砖驻讟 讜讙讜' 讬砖 诇讚拽讚拽 讚谞拽讟 讘诪诇转讬讛 爪讚拽讛 诇讞讜讚 讜诪拽专讗 讚诪讬讬转讬 讻转讬讘 爪讚拽讛 讜诪砖驻讟 讜讗讬诪讗 讚讘讛讚讚讬 爪讚拽讛 讜诪砖驻讟 讛讜讗 讙讚讜诇 讬讜转专 诪拽专讘谞讜转 讗讘诇 爪讚拽讛 诇讞讜讚 诇讗 讚讻讛"讙 讗专"讗 讙讜驻讬讛 诇拽诪谉 讻诇 讛注讜砖讛 爪讚拽讛 讜诪砖驻讟 讻讜' 砖谞讗诪专 讗讜讛讘 爪讚拽讛 讜诪砖驻讟 讜讙讜' 讜讬"诇 讚谞讘讞专 诇讛' 诪讝讘讞 诪砖诪注 诇讬讛 讚诇讗 拽讗讬 讗注讜砖讛 讗诇讗 讗爪讚拽讛 讜诪砖驻讟 讜讗"讻 讛"诇 诇诪讻转讘 谞讘讞专讜 讘诇砖讜谉 专讘讬诐 讗诇讗 讚讻转讬讘 谞讘讞专 讘诇砖讜谉 讬讞讬讚 讚讞讚 诪讬谞讬讬讛讜 爪讚拽讛 讗讜 诪砖驻讟 谞诪讬 谞讘讞专 诪讝讘讞 讜谞拽讟 讘诪诇转讬讛 爪讚拽讛 讜讛"讛 诪砖驻讟 诇讞讜讚: 


讙讚讜诇讛  讙诪"讞 讻讜' 砖谞讗诪专 讝专注讜 诇讻诐 诇爪讚拽讛 讻讜'. 诪讘讜讗专 讻讬 讛砖讻专 讜注讜谞砖 诪拽专讬 驻专讬 诇驻讬 讛诪注砖讛 讗诐 诇讟讜讘 讗诐 诇专注 讘讻诪讛 诪拽专讗讜转 讜诇讝讛 讛诪注砖讛 讛诪讘讬讗 诇讬讚讬 驻专讬 讛讛讜讗 诪拽专讬 诇驻讬 讚诪讬讜谉 讝讛 讝专讬注讛 讜拽爪讬专讛 讜讛砖转讗 拽讗诪专 讚诪注砖讛 讛爪讚拽讛 讗讬谞讛 讗诇讗 讻诪注砖讛 讛讝专讬注讛 诇驻专讬 砖住驻拽 讗讜讻诇 讛驻专讬 讻谉 讛爪讚拽讛 砖讘拽诇 讬讘讟诇 讛诪爪讜讛 讻诪"砖 注讘讬专讛 诪讻讘讛 诪爪讜讛 诪砖讗"讻 讙诪"讞 砖讛讬讗 讙讚讜诇讛 砖讘诪爪讜转 讜转讘讜讗 诇讬讚讬 讗讻讬诇转 驻专讬 讜诇讗 转讘讟诇 砖讻专讛 讘拽诇: 


讗诇讗  诇驻讬 讙诪"讞 讻讜'. 讝专讬注讛 讜拽爪讬专讛 讚谞拽讟 讘讛讜 讬转驻专砖 讻驻讬 讚专砖 讚诇注讬诇 讚专"讗 讙讜驻讬讛 诪专讗 讚砖诪注转讗 讗诇讗 讚讛讻讗 讚拽讚拽 诪拽专讗 诪讚讻转讬讘 诇驻讬 讞住讚 讚诪砖诪注 讚拽讗讬 讗爪讚拽讛 讙讜驻讛 讚讗讬谞讛 诪砖转诇诪转 讻讜' 讜讻驻专砖"讬: 


讬讜转专  诪讛爪讚拽讛 讻讜'. 谞专讗讛 讚讛讬讬谞讜 讙讚讜诇讛 讘诪注砖讛 拽讗诪专 讚讙讚讜诇讛 讘讙' 讚讘专讬诐 讚讛讗 诇讗 讞砖讬讘 谞诪讬 讚讙诪讬诇讜转 讞住讚讬诐 砖讗讜讻诇 诪驻讬专讜转讬讛谉 讘注讜讛"讝 讜讛拽专谉 拽讬讬诪转 诇注讜诇诐 讛讘讗 讻诪"砖 讘专讬砖 诪住讻转 驻讗讛 讜诇讗 讞砖讬讘 谞诪讬 讛讗 讚诇注讬诇 讚讙讚讜诇讛 讙诪"讞 讚拽讜爪专 讜讚讗讬 讗讜讻诇 讜诇讗 讻谉 讛爪讚拽讛 讻讚诇注讬诇: 


砖诪讗  转讗诪专 讻诇 讛讘讗 诇拽驻讜抓 讻讜'. 注讬讬谉 驻专砖"讬 讘讻诇 讝讛 讜讻讘专 讻转讘谞讜 讘住驻"拽 讚注"讝 讚专讱 讗讞专转 讘讝讛 讚诇驻讬 诪"砖 砖诐 讚讝讛讬专讜转 诪讘讬讗 诇讬讚讬 讻讜' 讜讞砖讬讘 讻诪讛 诪讚专讙讜转 注讚 讬专讗讛 诪讘讬讗讛 诇讬讚讬 讞住讬讚讜转 讜讛讬讗 诪讘讬讗讛 诇讬讚讬 专讜讞 讛拽讜讚砖 讜注"讝 拽讗诪专 讛讻讗 讻诇 讛注讜砖讛 爪讚拽讛 讜诪砖驻讟 讛讜讗 讜讚讗讬 讘讗 诇讬讚讬 诪讚转 讞住讬讚讜转 讜讘诪讚转讜 诪讘讬讗 讞住讚 讘注讜诇诐. 讜讗诪专 砖"转 讻诇 讛讘讗 诇拽驻讜抓 讻讜' 专"诇 砖诪讘诇转讬 讛讚专讙讛 诪诪注诇讛 诇诪注诇讛 讬讜讻诇 讗讚诐 诇拽驻讜抓 注诇 讛诪讚专讙讜转 讚讞砖讬讘 讛转诐 讜讬讘讗 诇诪讚转 讞住讬讚讜转 转"诇 诪讛 讬拽专 讞住讚讱 讜讙讜' 讚拽砖讛 讜讬拽专 诇讘讗 诇讬讚讬 诪讚转 讞住讬讚讜转 讻讬 讗诐 讘讛讚专讙讛. 讜讗诪专 讬讻讜诇 讗祝 讬专讗 砖诪讬诐 讻谉 砖诇讗 讬讜讻诇 诇讘讗 诇讬讚讬 诪讚转 讞住讬讚讜转 诪讛专 转诇诪讜讚 诇讜诪专 讜讞住讚 讛' 诪注讜诇诐 注诇 讬专讗讬讜 讚诇讬讻讗 砖讜诐 诪讚讛 讛诪驻住拽转 讘讬谉 讬专讗转 砖诪讬诐 诇讞住讬讚讜转 讻讙讬专住' 讚砖拽诇讬诐 讻诪驻讜专砖 住驻"拽 讚注"讝: 


砖谞讗'  讜讞住讚 讛' 讜讙讜' 讜讬讛讬讛 诇砖讜谉 讞住讚 诪诇砖讜谉 讜转砖讗 讞谉 讜讞住讚 诇驻谞讬讜 讜讙讜' 讜讚讬讬拽 诇讬讛 诪讚讻转讬讘 注诇 讬专讗讬讜 讚讻驻讬 驻砖讜讟讜 讛讜"诇 诇诪讻转讘 诇讬专讗讬讜: 


注诇  诇砖讜谞讛 讻讜'. 讻讬谞讜讬 讚诇砖讜谞讛 诪转驻专砖 诇驻讬 讚专砖 讚讛讻讗 注诇 转讜专转 讞住讚 讙讜驻讛 讚讛讬讬谞讜 转讜专讛 诇砖诪讛 讗讘诇 讘驻"拽 讚讘专讻讜转 诇驻讬 讛讚专砖 讚讛转诐 注诇 诇砖讜谞讛 诪转驻专砖 讗专讜讞 讛拽讜讚砖 讗讜 讗谞驻砖 讻诪驻讜专砖 砖诐 讜转讜专讛 诇砖诪讛 谞拽专讗转 讛讻讗 转讜专转 讞住讚 注"砖 砖讛讬讗 谞讜转谞转 讞谉 诇诇讜诪讚讬讛 诇砖诪讛 讻诪"砖 转转谉 诇专讗砖讱 诇讜讬转 讞谉: 


讜讗讬讻讗  讚讗诪专讬 转讜专讛 诇诇诪讚讛 讻讜' 讛讬讬谞讜 诪诇诪讚讛 诇讗讞专讬诐 讛讬讗 谞讜转谞转 讞谉 讜讞住讚 讜讚讬讬拽 诇讬讛 诪注诇 诇砖讜谞讛 讚讛讬讬谞讜 砖诇讗 讚讬 诇讜 讘砖诪讬注讛 诪讗讞专讬诐 讗诇讗 砖诪讜爪讬讗讛 讘诇砖讜谞讜 诇讗讞专讬诐:





诪讛专"诐

专砖"讬 讚"讛 讗转讬讗 拽讚砖 拽讚砖 讜讗讬讻讗 诇诪讬诪专 谞诪讬 讚诪爪讜转 讛讜爪讗转讜 讜砖专讬驻转讜 诪讛讻讗 讬诇讬祝 专"诇 诇驻讬 诪住拽谞讗 讚讬诇讬祝 诪讙"砖 讗讬讻讗 诇诪讬诪专 讚讛讻诇 讬诇讬祝 诪讙"砖 讙诐 讛讛讜爪讗讛 讚讗讬 诇讗讜 讚诪讜爪讬讗讬诐 讗讜转讜 讗讬谉 讻讗谉 砖专讬驻讛 讜讙"砖 诇诪讗讬 讗转讗 讗讘诇 讛诪拽砖讛 讚诪拽砖讛 诪讗讬 诪砖诪注 诇讗 讛讜讛 驻专讬讱 讗诇讗 注诇 砖专讬驻转讜 讗讘诇 讛讜爪讗转讜 诇讗 讛讜讬 爪专讬讱 拽专讗 讚住讘专讗 讛讜讗 讻诪讜 砖驻专砖"讬 诇注讬诇:





讞讻诪转 砖诇诪讛

专砖"讬 讘讚"讛 讗转讬讗 拽讚砖 讻讜' 讛讜爪讗转讜 讜砖专讬驻转讜 讻讜' 谞"讘 讜讬"诪 讛诪拽砖谉 诇讗 驻专讬讱 注诇 讛讜爪讗讛 诪讗讬 诪砖诪注 讚诇讗 爪专讬讱 拽专讗 讗诇讗 诪住讘专讗 谞讜讻诇 诇讜诪专 讚住"诇 诇转谞讗 讗祝 讘诇讗 拽专讗 讜拽"诇:


讘讚"讛 驻讜拽拽讬谉 讻讜' 讻爪"诇:


讘讚"讛 砖讻专 诇砖讜谉 砖讻专讜转 讜砖诪讞讛 讜谞住讬讻讛. 谞"讘 诪讛 砖驻专砖"讬 讻讱 诇驻讬 砖讗讬谞讜 谞讜驻诇 注诇 讛诪讝讘讞 诇砖讜谉 砖讘讬注讛 讜砖讻专讜转 讜拽"诇:


讘讚"讛 讛讜爪讗转 讛诪转 讻讜' 讚注讘讚讬 讻谉 讜讻谉 诪驻专砖 讻讜' 讻爪"诇:


讘讚"讛 讚讘专讬诐 砖讚专讻谉 讻讜' 讜讬讜讚注讬谉 讛讬爪讬讗讛 诪砖诇 诪讬 讜讛讬讬谞讜 讻讜' 讻爪"诇:





专砖"砖

讙诪专讗 讗"专 爪讜专讘讗 诪专讘谞谉 讻讜' 诇讬讙诪注 讙诪讜注讬. 注诪砖"讻 讘砖讘转 (拽诪 讘) 专讗讬讛 诇驻专砖"讬 讜讚诇讗 讻专砖"讗 讜注讜讚 拽爪转 专讗讬讛 诪讻专讬转讜转 (讬讙 讘) 讗诇 转砖转讛讜 讻讚专讱 砖讻专讜转讜 讛讗 讗诐 讛驻住讬拽 讘讛 讻讜' 驻讟讜专:



砖诐 讗专"讗 讙讚讜诇 讛注讜砖讛 爪讚拽讛 讻讜'. 谞专讗讛 讚爪"诇 讜讗专"讗 讘讜':



专砖"讬 讚"讛 讗"讚 诇讬诪讗 专讘谞谉 讛讬讗 讜讗讬 拽诇讟 讗讬谉 诪讜注诇讬谉. 讻爪"诇:



专砖"讬 讚"讛 砖谞讗诪专 讝专注讜 拽专讗 讛讻讗 讝专讬注讛 诇爪讚拽讛. 讻爪"诇:



专砖"讬 讚"讛 讜讗诪讗讬 讗诇讗 讗"讻 讚注转讜 砖讬拽讚砖谞讜 讛讻诇讬 讗讜 讗诐 讬砖 讻讜'. 讻爪"诇:





讘谉 讬讛讜讬讚注

讗指诪址专 专址讘 驻旨指驻旨指讗: '砖讈值讻指专', 诇职砖讈讜止谉 砖讈职转执讬旨指讛, 诇职砖讈讜止谉 砖讉职讘执讬注指讛, 诇职砖讈讜止谉 砖讈执讻职专讜旨转. 谞专讗讛 诇讬 讘住"讚 诇职砖讈讜止谉 砖讈职转执讬旨指讛 讛讜讗 诪诇砖讜谉 '讗址砖职讈讻执旨讬专 讞执爪址旨讬 诪执讚指旨诐' 讘驻专砖转 讛讗讝讬谞讜 (讚讘专讬诐 诇讘, 诪讘) 砖转专讙诐 讗讜谞拽诇讜住 '讗直专址讜值讬 讙执讬专址讬', 谞诪爪讗 砖讻专 诇砖讜谉 专讜讜讬 讜讛讗讚诐 诪转专讜讜讛 讘砖转讬讛.
讜诪讛 砖讗诪专 诇职砖讈讜止谉 砖讉职讘执讬注指讛 讛讜讗 诪诇砖讜谉 '讻指旨诇 注止砖值讉讬 砖侄讉讻侄专 讗址讙职诪值讬 谞指驻侄砖讈' 讘讬砖注讬讛 (讬砖注讬讛 讬讟, 讬) 砖讛讜讗 诇砖讜谉 住转讬诪讛 讜讻谉 驻讬专砖 专砖"讬 讝"诇 驻住讜拽 '讝止专值注址 爪职讚指拽指讛 砖侄讉讻侄专 讗直诪侄转' 讘诪砖诇讬 (诪砖诇讬 讬讗, 讬讞) 谞诪爪讗 砖讻专 诇砖讜谉 住转讬诪讛 讜住讙讬专讛, 讜讻谉 讛砖讘注 住讜讙专 讜住讜转诐 讞诇诇 讛讻专诐 砖诇讗 讬砖 诪拽讜诐 讞诇讜诇 注讜讚 诇讛讻谞讬住 讘讜 讚讘专, 讜'诇职砖讈讜止谉 砖讈执讻职专讜旨转' 讻诪砖诪注讜.



诪址讛 讬旨侄专侄讱职 讘旨职住值转侄专, 讗址祝 讚旨执讘职专值讬 转旨讜止专指讛 讘旨职住值转侄专. 谞专讗讛 诇讬 讘住"讚 讛讬专讱 讛讜讗 专讗砖 讞爪讬 讛砖谞讬 砖诇 讛讙讜祝 讜诇讻谉 砖讬讬讱 讘讜 砖诇砖讛 转讜讗专讬诐 讗诇讜 讚专讗砖讬 转讬讘讜转 砖诇讛诐 '住值转侄专' 砖讛讜讗 住讜祝 转讜讱 专讗砖 讚讗驻砖专 诇拽专讜转讜 住讜祝 诇讙讘讬 讞爪讬 讛注诇讬讜谉 砖诇 讛讙讜祝, 讜讗驻砖专 诇拽专讜转讜 转讜讱 讚讛讜讗 讘讗诪爪注 讛讙讜祝, 讜讗驻砖专 诇拽专讜转讜 专讗砖 砖讛讜讗 专讗砖 讞爪讬 讛砖谞讬 砖诇 讛讙讜祝, 讜讻谉 砖诇砖讛 注讜诇诪讜转 讘讬"注 [讘专讬讗讛, 讬爪讬专讛, 注砖讬讛] 砖讛诐 讞讬讬诇讜转 讛诪诇讻讜转 讗砖专 谞转拽谞讬诐 讜谞讘专专讬诐 注诇 讬讚讬 讛转讜专讛 讛诐 讙诐 讻谉 专诪讜讝讬诐 讘讗讜转讬讜转 '住值转侄专' 讚注砖讬讛 讛讬讗 住讜祝 讜讬爪讬专讛 转讜讱 讜讘专讬讗讛 专讗砖 诇注讜诇诪讜转 砖讛诐 讞讬讬诇讜转 讛诪诇讻讜转. 讜谞专讗讛 讚拽专讗 诇讞诇拽 讛住讜讚 讘砖诐 '讞植诇指讗执讬诐' (砖讬专 讛砖讬专讬诐 讝, 讘) 砖讛讜讗 '诇讞诐 讬"讗' 专诪讝 诇讝讜"谉 [讝注讬专 讜谞讜拽讘讗] 砖讛诐 讜"讛 砖讘砖诐 讗砖专 诪住驻专诐 讬"讗. 讙诐 讬"讗 讛讜讗 专讗砖讬 转讬讘讜转 讬讜"讚 讗爪讬诇讜转 讜讚讜拽.



讜讛爪谞注 诇讻转 讝讜 讛讻谞住转 讻诇讛 讜讛诇讜讬转 讛诪转. 谞拽讬讟 讛谞讬 转专转讬 讻讬 诪砖谞讬讛诐 讬爪讗 驻讜注诇 讗讞讚 砖讛讗讚诐 砖专讜讗讛 讛谞讬砖讜讗讬谉 讬讝讻讜专 讬讜诐 讛诪讬转讛 讚讗诐 诇讗 讛讬讛 诪讬转讛 诇讗 讛讬讜 谞讜砖讗讬谉 谞砖讬诐 讜诪转讬砖讬诐 讻讜讞诐 讜讟讜专讚讬谉 注爪诪谉 讜讻诪讜 砖谞讗诪专 砖讗诪专讜 讛诪驻专' 讝"诇:



讙旨指讚讜止诇 讛指注讜止砖讉侄讛 爪职讚指拽指讛 讬讜止转值专 诪执讻旨指诇 讛址拽旨指专职讘旨指谞讜止转 砖讈侄谞旨侄讗直诪址专: (诪砖诇讬 讻讗, 讙) "注植砖讉止讛 爪职讚指拽指讛 讜旨诪执砖讈职驻旨指讟 谞执讘职讞指专 诇址讛' 诪执讝旨指讘址讞". 拽砖讛 讜讛诇讗 讛讻转讜讘 讗诪专 '诪执讝旨指讘址讞' 诇砖讜谉 讬讞讬讚 讜诇讗 讗诪专 '诪执讝旨职讘指讞执讬诐'? 讜谞专讗讛 诇讬 讚讚讬讬拽 讛讜讛 诇讬讛 诇诪讬诪专 '诪执拽旨指专职讘旨指谉' 讜讗诪专 '诪执讝旨指讘址讞' 诇专诪讜讝 注诇 诪拽讜诐 讛诪讝讘讞 砖砖诐 诪拽专讬讘讬诐 讻诇 讛拽专讘谞讜转 讜转讬讘转 诪执讝旨指讘址讞 拽专讬谞谉 讘讛 诪执讝职讘旨值讞址.



讗值讬谉 讛址爪旨职讚指拽指讛 诪执砖讈职转旨址诇旨侄诪侄转, 讗侄诇旨指讗 诇职驻执讬 讙旨职诪执讬诇讜旨转 讞植住指讚执讬诐 砖讈侄讘旨指讛旨. 驻讬专讜砖 讬砖 谞讜转谉 爪讚拽讛 诇注谞讬 讗砖专 诇讗 讙专诐 诇讜 讞讬讜转 谞驻砖讜 讻讬 讛讬讛 诇讜 讚讘专 诇讞讬讜转 讘讜 讘爪诪爪讜诐, 讜讬砖 谞讜转谉 爪讚拽讛 诇注谞讬 砖讘讝讛 讛讞讬讬讛讜 诪诪砖 讻讙讜谉 讗讜转讜 注谞讬 砖诇 谞讞讜诐 讗讬砖 讙诐 讝讜 (转注谞讬转 讻讗.) 讗讜 讻讙讜谉 砖讛讬讛 讞讜诇讛 诪住讜讻谉 讜注诇 讬讚讬 砖谞转谉 诇讜 诪注讜转 拽谞讛 讘讛诐 住诪谞讬诐 讜砖转讛 讜谞讬爪讜诇 诪住讻谞讛 讜讻谉 讻讬讜爪讗 讘讝讛 诇讻讱 谞讗诪专 诇职驻执讬 讙旨职诪执讬诇讜旨转 讞植住指讚执讬诐 砖讈侄讘旨指讛旨.
讗讜 谞专讗讛 诇讬 讘住"讚 诇专诪讜讝 讗讜转讬讜转 爪旨职讚指拽指讛 爪讚"讬 讚诇"转 拽讜"祝 讛"讗 讗讜转讬讜转 讛诪诇讜讬 讛诐 '讗侄诇侄祝 讬指讚讜止转' 讻讬 讛爪讚拽讛 讗祝 注诇 驻讬 砖讛讬讗 讘注砖讬讛 讗诐 讬讛讬讛 诇讗讚诐 讘讛 诪讞砖讘讛 讟讜讘讛 讜拽讚讜砖讛 诪注诇讛 讗讜转讛 注讚 讛讗爪讬诇讜转 砖砖诐 住讜讚 诪住驻专 讛讗诇驻讬诐 讜讗讝 诪诪讬诇讗 讬拽讘诇 注诇讬讛 砖讻专 讙讚讜诇 讻注专讱 讛讗爪讬诇讜转 砖砖诐 诪讚专讙转 讛讗诇驻讬诐 讜讝讛讜 砖谞讗诪专 '诪执砖讈职转旨址诇旨侄诪侄转 诇职驻执讬 讙旨职诪执讬诇讜旨转 讞植住指讚执讬诐 砖讈侄讘旨指讛旨' 专讜爪讛 诇讜诪专 讙诪讬诇讜转 讞住讚讬诐 讛专诪讜讝讛 讘转讜讱 讗讜转讬讜转 爪旨职讚指拽指讛 砖讛讜讗 '讗侄诇侄祝 讬指讚讜止转' 讗砖专 讝讛 谞注砖讛 注诇 讬讚讬 讻讞 拽讚讜砖转 讛诪讞砖讘讛.



讻旨指诇 讛指注讜止砖讉侄讛 爪职讚指拽指讛 讜旨诪执砖讈职驻旨指讟, 讻旨职讗执诇旨讜旨 诪执诇旨职讗讜止 诇指注讜止诇指诐 讻旨只诇旨讜止 讞侄住侄讚. 驻讬专砖 讘谞讬 讬讚讬讚讬 讻讛"专 讬注拽讘 讛讬"讜 注诇 驻讬 诪注砖讛 讚讗讜转讜 注砖讬专 砖讛讬讛 诪专讘讛 讘爪讚拽讛 诇注谞讬讬诐 讗讱 注诐 讘谞讬 讘讬转讜 诪爪诪爪诐 砖诇讗 专爪讛 诇拽谞讜转 诪讬专拽 砖诇 讛讬讜诐 讗诇讗 砖诇 讗转诪讜诇 砖讛讬讛 诪讻诇讻诇 讘讬转讜 讘诪砖驻讟 讜讝讛讜 砖讗诪专 讻旨指诇 讛指注讜止砖讉侄讛 爪职讚指拽指讛 讜旨诪执砖讈职驻旨指讟 专讜爪讛 诇讜诪专 爪职讚指拽指讛 诇注谞讬讬诐 讜旨诪执砖讈职驻旨指讟 诇讘讬转讜 注讚 讻讗谉 讚讘专讬讜 谞专"讜.
讜诪讛 砖讗诪专 '讻旨职讗执诇旨讜旨 诪执诇旨职讗讜止 诇指注讜止诇指诐 讻旨只诇旨讜止 讞侄住侄讚' 谞专讗讛 诇讬 讘住"讚 讗讜转讬讜转 '讗专抓' 讘诪讬诇讜讗诐 专诪讜讝讬诐 讞诪砖讛 讙讘讜专讜转 砖讛诐 讞诪砖讛 砖诪讜转 讗诇拽讬诐 砖注讜诇讬诐 转"诇 [讞诪砖讛 驻注诪讬诐 讗诇讛讬诐 [86] 注讜诇讬诐 430] 讜注诐 讞诪砖讛 讛砖讜专砖 转诇"讛 [435] 砖讻谉 讗专抓 讗诇"祝 专讬"砖 爪讚"讬 诪住驻专 讛诪诇讜讬 转诇"讚 讜注诐 讛讻讜诇诇 转诇"讛.
讜讘讝讛 驻专砖转讬 讘住"讚 (转讛诇讬诐 诪讜, 讟) '诇职讻讜旨 讞植讝讜旨 诪执驻职注植诇讜止转 讬职讛讜指讛 讗植砖侄讈专 砖指讉诐 砖址讈诪旨讜止转 讘指旨讗指专侄抓' 讜诇讻谉 讛转讜专讛 诪讻讜谞讬转 讘砖诐 讗专抓 诇专诪讜讝 注诇 讬讚讬 注住拽 讛转讜专讛 讬诪转拽 砖诪讜转 讗诇拽讬诐 砖讛诐 讛壮 讙讘讜专讜转 讛专诪讜讝讬诐 转讜讱 讗讜转讬讜转 '讗专抓'.
讜讛谞讛 讘诪讬转讜拽 讬讛讬讛 诪住驻专 转诇"讚 讛谞讝讻专 诪住驻专 讬"讚 驻注诪讬诐 讗"诇 砖讛讜讗 讞侄住侄讚 讘住讜讚 (讝讻专讬讛 讚, 讘) '砖执讈讘职注指讛 讜职砖执讈讘职注指讛 诪讜旨爪指拽讜止转' 讻诪讜 砖讻转讘 讛专诪"讝 [讛专讘 诪砖讛 讝讻讜转] 讝"诇, 讜讬"讚 驻注诪讬诐 讗"诇 注讜诇讛 诪住驻专 讞侄住侄讚 讜讗讝 讬讛讬讛 诪讛 砖讗诪专 讛讻转讜讘 (转讛诇讬诐 诇讙, 讛) '讞侄住侄讚 讛殖' 诪指诇职讗指讛 讛指讗指专侄抓' 讜讛注讜诇诐 讛讜讗 讛指讗指专侄抓 讜注讜砖讛 爪讚拽讛 讜诪砖驻讟 讝讜讻讛 诇诪转拽 讛讛壮 讙讘讜专讜转 砖诪讜转 讗诇拽讬诐 砖专诪讜讝讬诐 讘诪诇讜讬 讛讗专抓 砖讗讝 讬讛讬讛 '讞侄住侄讚 讛殖' 诪指诇职讗指讛 讛指讗指专侄抓'.
砖讈侄诪旨指讗 转旨止讗诪址专: 讻旨指诇 讛址讘旨指讗 诇执拽职驻旨止抓 拽讜止驻值抓 驻讬专讜砖 讻诇 讛讘讗 诇拽驻讜抓 诪诪讚转 讛讚讬谉 诇诪讚转 专讞诪讬诐 拽讜驻抓 砖讬讜讻诇 诇讛驻讱 诪讚转 讛讚讬谉 诇诪讚转 专讞诪讬诐? 转旨址诇职诪讜旨讚 诇讜止诪址专 (转讛诇讬诐 诇讜, 讞) '诪址讛 讬指旨拽指专 讞址住职讚职旨讱指 讗直诇止拽执讬诐' 讚讘专 讝讛 诇注砖讜转 砖诐 讗诇拽讬诐 讞住讚 讛讜讗 讚讘专 讬拽专 讜讗讬谉 讻讞 讘讝讛 讗诇讗 诇爪讚讬拽讬诐.



砖讈侄诪旨指讗 转旨止讗诪址专: 讻旨指诇 讛址讘旨指讗 诇执拽职驻旨止抓 拽讜止驻值抓. 谞专讗讛 诇讬 讘住"讚 注诇 驻讬 诪讛 砖讗诪专 讛讻转讜讘 (诪砖诇讬 讬讞, 讟讝) '诪址转指旨谉 讗指讚指诐 讬址专职讞执讬讘 诇讜止 讜职诇执驻职谞值讬 讙职讚止诇执讬诐 讬址谞职讞侄谞旨讜旨', 讜讛讻讜谞讛 讬砖 讗讚诐 砖讗讬谉 诇讜 讬讻讜诇转 诇讬转谉 诇爪讚拽讛 讗砖专 讬拽讘爪讜 讛讙讘讗讬诐 诪谉 讛注诐 讗诇讗 讚讘专 诪讜注讟 讜诇讻谉 讘讜讚讗讬 讬讻转讘讜 砖诪讜 讘驻谞拽住 诇讘住讜祝, 讗讱 讗诐 谞转谉 讗讜转讛 讘诇讘 讟讜讘 讜砖诪讞讛 讬讜转专 诪谉 讛注砖讬专讬诐 砖谞转谞讜 诪诪讜谉 讛专讘讛 谞讻转讘 讘住驻专 讛讝讻专讜谞讜转 诇诪注诇讛 讘专讗砖, 讜讝讛讜 砖谞讗诪专 讬砖 '诪址转指旨谉 讗指讚指诐 讬址专职讞执讬讘 诇讜止' 讻讬 诇诪注诇讛 '诇执驻职谞值讬 讙职讚止诇执讬诐 讬址谞职讞侄谞旨讜旨' 讗祝 注诇 驻讬 砖诪转谞转讜 诪注讟 讛讬讗, 谞诪爪讗 讝讛 '拽讜止驻值抓' 讘住驻专 讛讝讻专讜谞讜转 诪诇诪讟讛 诇诪注诇讛. 讜讗诪专 诇讗 讻诇 讗讚诐 讬讝讻讛 诇讻讱 讗诇讗 专拽 讗讜转讜 砖讛讜讗 谞讜转谉 讘砖诪讞讛 砖诇讬诪讛 讜讻讜谞讛 讟讜讘讛 讘讬讜转专.
讗讜 讬讜讘谉 讚诪爪讜转 讛爪讚拽讛 讛讬讗 讘注砖讬讛 讗讱 诪讬 砖讬砖 诇讜 讻讜谞讛 讜诪讞砖讘讛 讬拽专讛 讘讗讜转讛 爪讚拽讛 讗讝 诪注诇讛 讗讜转讛 注讚 讛讗爪讬诇讜转 谞诪爪讗 讝讛 '拽讜止驻值抓' 诪谉 讛注砖讬讛 诇讗爪讬诇讜转 讜诇讗讜 讻诇 讗讚诐 讝讜讻讛 诇讻讱.



讜职讻执讬 讬值砖讈 转旨讜止专指讛 砖讈侄诇 讞侄住侄讚 讜职讬值砖讈 转旨讜止专指讛 砖讈侄讗值讬谞指讛旨 砖讈侄诇 讞侄住侄讚? 讗侄诇旨指讗 转旨讜止专指讛 诇执砖讈职诪指讛旨, 讝讜止 讛执讬讗 转旨讜止专指讛 砖讈侄诇 讞侄住侄讚. 谞专讗讛 诇讬 讘住"讚 讬讚讜注 讛诪注砖讛 讘注砖讬讛 讜讛讚讬讘讜专 讘讬爪讬专讛 讜讛讻讜谞讛 砖讘诇讘 讘讘专讬讗讛 讜讛诪讞砖讘讛 砖讘诪讜讞 讘讗爪讬诇讜转, 讜讬讚讜注 讚讗专讘注讛 诪讬诇讜讗讬诐 讬砖 讘砖诐 讛讜讬"讛 讘"谉 讘注砖讬讛 讜诪"讛 讘讬爪讬专讛 讜住"讙 讘讘专讬讗讛 讜注"讘 讘讗爪讬诇讜转. 讜讛谞讛 砖诐 注"讘 讛讜讗 诪住驻专 讞侄住侄讚 [72] 讜讛讛驻专砖 砖讬砖 讘讬谉 诇砖诪讛 讜砖诇讗 诇砖诪讛 讛讜讗 讘讻讜谞讛 讜诪讞砖讘讛 讜诇讻谉 讛诇讜诪讚 转讜专讛 诇砖诪讛 砖讛讬讗 砖诇诪讛 讘诪讞砖讘讛 讙诐 讻谉 讗讝 注讜诇讛 诇讗爪讬诇讜转 砖砖诐 诪诇讜讬 注"讘 砖诪住驻专讜 讞侄住侄讚 诇讻谉 转讜专讛 诇砖诪讛 谞拽专讗转 '转旨讜止专指讛 砖讈侄诇 讞侄住侄讚' 讜诇讝讛 讗诪专 (诪砖诇讬 诇讗, 讻讜) '驻执旨讬讛指 驻指旨转职讞指讛 讘职讞指讻职诪指讛' 砖讛讜讗 讘砖诇讬诪讜转 讛诪讞砖讘讛 砖讛讜讗 住讜讚 讞讻诪讛 诇讻谉 谞诪爪讗 '讜职转讜止专址转 讞侄住侄讚 注址诇 诇职砖讈讜止谞指讛旨' 砖注讜诇讛 诇讗爪讬诇讜转 砖讛讜讗 诪诇讜讬 注"讘 砖注讜诇讛 讞住讚.
讜讘谞讬 讬讚讬讚讬 讻讛"专 讬注拽讘 讛讬"讜 驻讬专砖 转讜专讛 诇砖诪讛 讗讬谉 诇拽诇讬驻讜转 诪讙注 讘讛 讜诇讻谉 谞拽专讗转 转讜专讛 砖诇 讞住讚 砖讛讬讗 讚讜讙诪转 讛讞住讚讬诐 砖讗讬谉 诇拽诇讬驻讜转 讬谞讬拽讛 诪讛诐 注讚 讻讗谉 讚讘专讬讜 谞专"讜.





讘谞讬讛讜

讘旨职砖讈指注指讛 砖讈侄诪旨职谞址住旨职讻执讬谉 讬址讬执谉 注址诇 讙旨址讘旨值讬 诪执讝职讘旨值讞址, 驻旨讜止拽职拽执讬谉 讗侄转 讛址砖旨讈执讬转执讬谉. 谞专讗讛 讗祝 注诇 讙讘 讚讛砖讬转讬谉 讞诇讜诇讬谉 讜讬讜专讚 讞诇诇诐 注讚 讛转讛讜诐 讗讬谉 专讜讞讘 讛讞诇诇 砖讜讛 诪转讞诇转讜 讜注讚 住讜驻讜 讗诇讗 讘专讗砖 讛砖讬转讬谉 砖讬注讜专 拽讜诪转 讙' 讟驻讞讬诐 讛讬讛 讛讞诇诇 专讞讘, 讜讗讞专 讙' 讟驻讞讬诐 讬砖 讘讜 拽专拽注讬转 住转讜诪讛, 讜讘转讜讱 讗讜转讛 讛拽专拽注讬转 讬砖 谞拽讘 拽讟谉 讞诇讜诇 讜讬讜专讚 注讚 讛转讛讜诐 讻讝讛 (讞住专 爪讬讜专诐) 讜讛诐 驻讜拽拽讬谉 讝讛 讛谞拽讘, 讜谞诪爪讗 讛讬讬谉 注讜诪讚 讘讞诇诇 讛专讞讘 砖拽讜诪转讜 砖谞讬 讟驻讞讬诐 讗讜 讬讜转专 砖讝讛 讛讞诇诇 谞讞砖讘 讻诪讜 讙专讜谉 砖诇 讛砖讬转讬谉 砖讛讬讬谉 谞专讗讛 讘讜 诇讛注讜诪讚讬诐 注讚 讛转讛讜诐 诇诪注诇讛 讜讬注诪讜讚 讻讱 砖讬注讜专 讝诪谉 诪讛 讗讞专 讻讱 诪讻谞讬住 讬讚讜 讜诪住讬专 讛驻拽拽, 讜讗讝 讛讬讬谉 讬讜专讚 讘谞拽讘 注讚 讛转讛讜诐, 讜讻诇 讝诪谉 砖讛谞拽讘 住转讜诐 讜讛讬讬谉 注讜诪讚 讘讗讜转讜 讛讞诇诇 讛注诇讬讜谉 讛专讞讘 砖讛讜讗 讚讜讙诪转 讛讙专讜谉 谞专讗讛 讘砖讬转讬谉 砖转讬讛 讜砖讘讬注讛 讻诪砖诪注讜转 转专讬 诇讬砖谞讬 砖讬砖 讘砖讻专.
讜谞专讗讛 讚注讜砖讬谉 讻谉 讻讚讬 诇诇诪讚 诪讜住专 诇讗讚诐 讘注谞讬谉 讟讜讘转 注讜诇诐 讛讝讛 讜讛谞讗讜转讬讜 砖讬讛讬讛 砖讘注 讜诪转专讜讜讛 讘讛砖驻注讛 砖讛砖驻讬注 诇讜 讛拽讘"讛 讻讗诇讜 讻诇 注转 讜注转 讘讗讛 诇讜 讚讘专 讞讚砖 砖讗讝 讛讜讗 诪转专讜讜讛 讘讛 讻讬 讗讬谉 讛讗讚诐 砖讘注 讜诪转专讜讜讛 讗诇讗 讘讚讘专 讞讚砖 砖讘讗 诇讜.


讻旨执讬 砖讉指讘址注 讗执讬谞执讬砖讈 讞址诪职专指讗, 诪执讙旨职专讜止谞值讬讛旨 砖讉指讘址注. 讜讛讟注诐 砖谞讗诪专 讚讘专 讝讛 讘讞诪专讗 讚讜拽讗, 谞专讗讛 诇讬 讘住"讚 讚讬讚讜注 讚讗讜转讬讜转 讗讞讛"注 讘讙专讜谉 讜讙讬讻"拽 讘讞讬讱, 讜讬讚讜注 注讬讬谉 砖诐 专讘讬谞讜 诪讛专讞"讜 [诪讜专谞讜 讛专讘 专讘讬 讞讬讬诐 讜讬讟讗诇] 讝"诇 讘注抓 讞讬讬诐 砖注专 诪"谉 [诪讬讬谉 谞讜拽讘讬谉] 讜诪"讚 [诪讬讬谉 讚讜讻专讬谉] 驻专拽 讬"讚, 讚讗讜转讬讜转 讗讞讛"注 讛诐 讛壮 讙讘讜专讜转 讜讙讬讻"拽 讞诪砖讛 讞住讚讬诐, 讜讗祝 注诇 驻讬 讚讗讜转讬讜转 讗诇讜 讗讬谞诐 讗诇讗 讚' 讗讜转讬讜转 注诐 讻诇 讝讛 讛诐 讞诪砖讛 讜诇讗 拽讘诇转讬 讟注诪讜, 注讚 讻讗谉 讚讘专讬讜. 讜讻转讘 诪讛专砖"讱 讝"诇 讘'讬驻讛 砖注讛' 讛讟注诐 讚谞讜"讛 讻诇讜诇讬诐 讘讗讜转 讗讞讚 讬注谉 砖讛诐 转专讬 驻诇讙讬 讙讜驻讗 讜谞讞砖讘讬诐 诇讗讞讚 注讬讬谉 砖诐, 谞诪爪讗 讘讙专讜谉 讬砖 讗讞讛"注 砖讛诐 讞诪砖讛 讙讘讜专讜转, 讜讬讚讜注 砖讛讬讬谉 讛讜讗 住讜讚 讛讙讘讜专讜转, 讜诇讻谉 '讻旨执讬 砖讉指讘址注 讗执讬谞执讬砖讈 讞址诪职专指讗 诪执讙旨职专讜止谞值讬讛旨 砖讉指讘址注' 讻讬 砖诐 讛讜讗 讘讞讬谞转讜.


讜旨诪址讛 讚旨职讘指专执讬诐 砖讈侄讚旨址专职讻旨指谉 诇值注指砖讉讜止转 讘旨职驻址专职讛侄住职讬指讗, 讗指诪职专指讛 转旨讜止专指讛 "讛址爪职谞值注址 诇侄讻侄转", 讚旨职讘指专执讬诐 砖讈侄讚旨址专职讻旨指谉 诇值注指砖讉讜止转 讘旨职爪执谞职注指讗, 注址诇 讗址讞址转 讻旨址诪旨指讛 讜职讻址诪旨指讛. 讛谞讛 讛爪谞讬注讜转 砖爪专讬讱 诇注砖讜转 讘讛讻谞住转 讻诇讛 讜诇讜讬讛, 注讬讬谉 讘驻讬专讜砖 专砖"讬 讝"诇.
讜谞专讗讛 诇讬 讘住"讚 诇驻专砖 注讜讚 讘讝讛 讜讛讜讗 讻讬 讛讻谞住转 讻诇讛 讛讜讗 讘砖注转 讞讜驻讛 砖注讜诪讚讬诐 讜谞诪爪讗讬诐 砖诐 专讘讬诐 讜诪讘专讻讬诐 砖讘注 讘专讻讜转, 讜讛讘讗讬诐 砖诐 讬砖 讘讛诐 砖讘讗讬诐 诇讻讘讜讚 讛讞转谉 讜讻诇讛, 讻讚讬 砖讬讞讝讬拽讜 诇讛诐 讟讜讘讛 注诇 讘讬讗转诐 讗爪诇诐 讘注转 讛讛讬讗, 讜讗诇讜 砖讻讜谞转诐 诇讻讱 讗祝 注诇 驻讬 砖讛讘讗讬诐 专讘讬诐 讛诐 诪转讻讜讜谞讬诐 诇讛专讗讜转 注爪诪诐 诇讗讘讬 讛讞转谉 讗讜 讗讘讬 讛讻诇讛, 讻讚讬 砖讬讚注讜 砖讘讗讜 砖诐 诇讻讘讜讚诐 讜讬讞讝讬拽讜 诇讛诐 讟讜讘讛, 讜讬砖 讘讗讬诐 诇砖诐 砖诪讬诐 讻讚讬 诇砖诪讜注 砖讘注 讘专讻讜转 砖诇 讞转谉 讜讻诇讛 讜诇注诪讜讚 砖诐, 讜讗诇讜 讗讬谉 诪讚拽讚拽讬诐 诇讛专讗讜转 注爪诪谉 砖讘讗讜 砖诐.
讜诇讝讛 讗诪专 (诪讬讻讛 讜, 讞) '讜职讛址爪职谞值注址 诇侄讻侄转' 砖转诇讱 讜转注诪讜讚 讘讛爪谞注 讜诇讗 转讚拽讚拽 诇讘讗 砖诐 讘驻专讛住讬讬讗 讻讚讬 砖讬讻讬专讜讱 讜讬讞讝讬拽讜 诇讱 讟讜讘讛! 讜讻谉 讛注谞讬谉 讘讗讘诇讬诐 讬砖 讛讜诇讱 砖诐 讻讚讬 砖讬讞讝讬拽讜 诇讜 讟讜讘讛, 讜诇讻谉 诪讚拽讚拽 诇讬砖讘 砖诐 讘驻专讛住讬讗, 讜讬砖 讛讜诇讱 诇砖诐 砖诪讬诐 讜讝讛 诪讘讞谉 砖诇讜 谞讬讻专 讘讝讛 砖讗诐 讛讜讗 讛讜诇讱 讜讬讜砖讘 讘讛爪谞注 讗讝 讝讛 诪讜讻讞 砖注讜砖讛 诇砖诐 砖诪讬诐.


讗值讬谉 讛址爪旨职讚指拽指讛 诪执砖讈职转旨址诇旨侄诪侄转, 讗侄诇旨指讗 诇职驻执讬 讙旨职诪执讬诇讜旨转 讞植住指讚执讬诐 砖讈侄讘旨指讛旨. 驻专砖转讬 讘住"讚 讘住讛"拽 讘侄旨谉 讬职讛讜止讬指讚指注 讗讬谉 诪砖转诇诪转 诇驻讬 注专讱 讛诪诪讜谉 砖谞转谉 讗诇讗 诇驻讬 讛驻注讜诇讛 砖诇 讛讞住讚 砖讬爪讗 诪诪谞讛 讻讬 讬砖 谞讜转谉 诪讗讛 讝讛讜讘讬诐 诇爪讜专讱 注谞讬讬诐 讜诇讗 讛讬讛 讘讝讛 驻拽讜讞 谞驻砖 讜讬砖 谞讜转谉 讚讬谞专 讗讞讚 讜讛讬讛 住讬讘讛 讘讝讛 诇讛讞讬讜转 谞驻砖 讗讞讚 诪讬砖专讗诇, 讻诪讜 砖谞讗诪专 讘讝讜讛专 讛拽讚讜砖 (讝讜讛专 讘砖诇讞 住讗:) 注诇 专讘讬 讬爪讞拽 砖讛讞讬讬讛 谞驻砖 注谞讬 讗讞讚 讘驻诇讙讗 讚讝讜讝讗 砖谞转谉 诇讜, 讜讻谉 诪驻谞讬 砖讗诐 诇讗 讛讬讛 谞讜转谉 诇讜 讛讬讛 诪转! 讘专 诪讬谞谉, 讜讻谉 讗诪专讜 专讝"诇 讘讗讜转讜 注砖讬专 砖诇讗 谞转谉 爪讚拽讛 诪讬诪讬讜 讜专拽 讘砖注转 诪讬转转讜 讛讘讬讗讜 诇讜 讘讬爪讛 诇讗讻讜诇 讜砖诪注 拽讜诇 注谞讬 专注讘 讚讜驻拽 注诇 讛驻转讞 讜讗诪专 砖讬转谞讜 诇讜 讗转 讛讘讬爪讛 砖讛讘讬讗讜 讘砖讘讬诇讜 讜谞转谞讜 诇讜 讜讙专诐 诇讜 讞讬讬诐 诇讗讜转讜 注谞讬 讘讝讜 讛讘讬爪讛 讜讘讝讛 讝讻讛 讘讻诇 讛转讜专讛 讜诪爪讜转 砖注讜住拽 讛注谞讬 砖讛诐 讗讞专 讻讱, 讜讻谞讝讻专 讘住驻专 诪注讬诇 爪讚拽讛. 讙诐 讬讝讚诪谉 讻讬讜爪讗 讘讞讜诇讛 砖讞讬讜转讜 讛讬转讛 转诇讜讬讛 讘住诐 讗讞讚 砖讜讛 讚讬谞专 讜讝讛 谞转谉 诇讜 讛讚讬谞专 讜拽谞讛 讛住诐 讜谞转专驻讗 讜讞讬讛, 讜诇讝讛 讗诪专 讗值讬谉 讛址爪旨职讚指拽指讛 诪执砖讈职转旨址诇旨侄诪侄转, 讗侄诇旨指讗 诇职驻执讬 讙旨职诪执讬诇讜旨转 讞植住指讚执讬诐 砖讈侄讘旨指讛旨.
讜讘讗讜驻谉 讗讞专 谞专讗讛 诇讬 讘住"讚 注诇 驻讬 诪注砖讛 砖诪住驻专讬诐 讘注砖讬专 讗讞讚 砖讛讬讛 诇讜 讘谉 讬讞讬讚 注爪讜专 讘讘讬转 讛诪讚专砖 诇诇诪讜讚 转诇诪讜讚 讜讙驻"转 [讙诪专讗 驻讬专讜砖 转讜住驻讜转], 讜讻砖讛讬讛 讘谉 讬"讞 讘谉 砖谞讛 讻诇 讛谞注专讬诐 砖讛讬讜 诇讜诪讚讬诐 注诪讜 讘讬讞讚 注讝讘讜 诇讬诪讜讚诐 讜讬砖讘讜 讘讞谞讜讬讜转 诇注砖讜转 诪砖讗 讜诪转谉 讻驻讬 讬讻讜诇转诐 讘注讘讜专 诪讞讬讬转诐, 讜讛讜讗 诪讞诪转 砖讛讬讛 讗讘讬讜 注砖讬专 讙讚讜诇 讜讗讬谞讜 爪专讬讱 诇讻讱 谞砖讗专 讘讘讬转 讛诪讚专砖 注讜住拽 讘诇讬诪讜讚讜, 讜讬讛讬 讛讬讜诐 讜讬讘讜讗讜 讛谞注专讬诐 讛讛诐 诇讘讬转 讛诪讚专砖 诇讟讬讬诇 讜讬讗诪专讜 诇讜 注讚 诪转讬 转讛讬讛 驻转讬 讻讗驻专讜讞 砖诇讗 谞驻转讞讜 注讬谞讬讜? 讛诇讗 讗讘讬讱 讬砖 诇讜 讗讜爪专讜转 诪诇讗讬诐 讻住祝 讜讝讛讘 拽讞 诪诪谞讜 拽专谉 注砖专讛 讗诇驻讬诐 讚讬谞专讬 讝讛讘 讜转诇讱 讘讛诐 诇注讬专 拽讜砖讟讗 讛讬讗 注讬专 讛诪诇讜讻讛 讜转拽谞讛 诪砖诐 住讞讜专讛 驻诇讜谞讬转 讜住讞讜专讛 驻诇讜谞讬转 讜转讘讬讗诐 诇讻讗谉 讜转专讜讬讞 讘讛诐 讗专讘注讬诐 诇诪讗讛 注诇 专讙诇 讗讞转! 讜讙诐 转专讗讛 讘注讬专讱 砖诐 注讜诇诐 讞讚砖 讜转讚注 诪讛 砖讬砖 讘注讜诇诐, 讜讗诐 讗谞讞谞讜 讛讬讛 讘讬讚讬谞讜 讗诇祝 讚讬谞专 讝讛讘 诇讗 讛讬讬谞讜 讬讜砖讘讬诐 讘注讬专 讝讜 讬讜诐 讗讞讚!
讜讬讻谞住讜 讚讘专讬讛诐 讘讗讝谞讬讜 讜讬专讚讜 讞讚专讬 讘讟谞讜 讜讬住讻讬诐 注诇 讛讚讘专 讛讝讛 讛住讻诪讛 讙诪讜专讛 讜讬讘拽砖 诪讗讘讬讜 注诇 讛讚讘专 讛讝讛, 讜讬爪讟注专 讗讘讬讜 诪讗讚 注诇 讛讚讘专 讛讝讛 诇砖诇讜讞 讘谞讜 讬讞讬讚讜 诇注讬专 专讞讜拽讛 讚专讱 讬诐, 讜讛讜讗 讗讬谞讜 爪专讬讱 诇专讬讜讞 讛诪住讞专 讛讝讛 讗驻讬诇讜 讗诐 讬讛讬讛 讛专讬讜讞 讻驻诇讬 讻驻诇讬讬诐 注诇 讛拽专谉, 讜讬专讗 讻讬 诇讗 讬讻讜诇 诇驻讬讬住讜 诇注讝讜讘 讛讚讘专 讜讻讗砖专 诪讬讗谉 讘转讞诇讛 讛转讞讬诇 讛讘谉 诇讛讬讜转 讞讜诇讛 诪谉 讛注爪讘讜谉 讻讬 转讗讜讛 讝讜 谞讻谞住讛 讘诇讘讜 讜诇讗 转爪讗 讜讗诐 讬讗专讬讱 讘讻讱 讗讝 讬驻讜诇 讘讞讜诇讬 诪专讛 砖讞讜专讛 讜砖注诪讜诐, 讜诪讬 讬讜讚注 诪讛 讬讛讬讛 讘讜! 讜讛讜讻专讞 诇注砖讜转 诇讜 讘拽砖转讜 讜诪住专 诇讜 转讬讘讜转 诪诇讗讬诐 注砖专转 讗诇驻讬诐 讚讬谞专讬 讝讛讘 讜砖诇讞 注诪讜 讗转 讘谉 诪砖拽 讘讬转讜 诇砖诪专讜 讘讚专讱 讜诇讛谞讛讬讙讜 讻讬 诇讗 谞讬住讛 诇爪讗转 诪驻转讞 讘讬转讜 注讚讬讬谉.
讜讬专讚讜 讘讗谞讬讛 讜讬讙讬注讜 诇注讬专 拽讜砖讟讗 讜拽讜讚诐 砖讛讜爪讬讗讜 讛讞驻爪讬诐 诪谉 讛讗谞讬讛 讬爪讗讜 砖谞讬讛诐 诇讘讚诐 诇诪爪讜讗 讘讬转 讞砖讜讘 诇讚讜专 讘讜, 讜讝讛 讛讗讬砖 讛讜砖讬讘 诇驻讬 砖注讛 讗转 讘谉 讛注砖讬专 讘诪拽讜诐 讗讞讚 砖诇 讟讬讜诇 讗砖专 讻诇 讛注砖讬专讬诐 讬讜砖讘讬诐 讘讜 诇讟讬讬诇 讜讛讜讗 讛诇讱 诇讞驻砖 讘讬转 诪诇讜谉 讟讜讘. 讜讛谞讛 讗讜转讜 讛讬讜诐 谞驻讟专 爪讚讬拽 讜讞住讬讚 讗讞讚 讘注讬专 拽讜砖讟讗 讗砖专 专讗讜讬 诇诇讜讜转讜 讻诇 讛拽讛诇 讙诐 讛注砖讬专讬诐 讜讛讙讚讜诇讬诐 讜讬注讘讬专 讛砖诪砖 拽讜诇 讘砖讜讜拽讬诐 讜讘专讞讜讘讜转 砖讬讘讜讗讜 讻诇 讛拽讛诇 诇注砖讜转 诪爪讜转 诇讜讬讛 诇讞住讬讚 驻诇讜谞讬 讜讬注讘讬专 讛拽讜诇 讙诐 讘讗讜转讜 讛诪讜砖讘. 讜讬砖讗诇 讘谉 讛注砖讬专 诪讛 诪讻专讬讝 讝讛? 讜讬讗诪专讜 诇讜 讻讱 讜讻讱 讜讬讗诪专 讟讜讘 讛讚讘专 讙诐 讗谞讬 讗注砖讛 诪爪讜转 诇讜讬讛 讜讬拽诐 诇诇讻转 注诐 讗讜转诐 砖讛讬讜 讛讜诇讻讬诐 诪砖诐 讜诪讛 讚讘谞讬 讜讘谞讬 讘讗 讛讗讬砖 讛诪谞讛讬讙 讜专爪讛 诇诪谞注讜 砖诇讗 讬诇讱 讻讬 讛讜讗 讘讗 注转讛 诪谉 讛讚专讱 讜诇讗 讬讻讜诇, 讜讬诇讱 讙诐 讛讗讬砖 注诪讜 诇诇讜讜转 讗转 讛讞住讬讚, 讜讘讛讬讜转诐 讛讜诇讻讬诐 诇诇讜讜转 砖诪注 讘谉 讛注砖讬专 诪讘谞讬 讗讚诐 讛讛讜诇讻讬诐 注诪讜 砖讛诐 诪拽诇诇讬诐 诇讗讜转讜 讞住讬讚 讜讬转驻诇讗 讜讬讗诪专 诇诪讛 诪拽诇诇讬诐 诇讛讞住讬讚 讛讝讛 砖谞驻讟专 注转讛, 讛谞砖诪注 讻讝讗转? 讜讬讗诪专讜 诇讜 讗诇讜 讛诪拽诇诇讬诐 谞讜砖讬诐 讘讜 诪诪讜谉 讜讬讚注讜 讜讛讘讬谞讜 注转讛 砖诇讗 讛砖讗讬专 讗讞专讬讜 讻诇讜诐, 讜谞诪爪讗 砖讗讘讚讜 讛诪诪讜谉 砖诇讛诐.
讜讬讞专 诇讜 诪讗讚 讜讬注诪讬讚 讛诪讟讛 讜诇讗 讛谞讬讞诐 诇拽讘专讜 注讚 砖砖诇讞 讗转 讛讗讬砖 讛诪谞讛讬讙 砖诇讜 诇讗谞讬讛 讜讛讘讬讗 诪诪讜谉 讝讛讜讘讬诐 讘注讬谉 讜驻专注 讻诇 讞讜讘 砖讛讬讛 注诇讬讜 诇讻诇 讗讚诐 砖注诇讛 讛讞讜讘 砖谞讬 讗诇驻讬诐 讝讛讜讘讬诐 讜讗讝 谞拽讘专 讗讜转讜 讞住讬讚 讘讻讘讜讚 讙讚讜诇, 讜讗讞专 砖讞讝专 诪讘讬转 注诇诪讬谉 诇讗 专爪讛 诇讬砖讘 讘注讬专 拽讜砖讟讗 讗驻讬诇讜 砖注讛 讗讞转 讻讬 谞诪讗住讜 讗谞砖讬 讛注讬专 讘注讬谞讬讜 讘砖诪注讜 砖拽诇诇讜 诇讗讜转讜 讞住讬讚 注诇 诇讗 讞诪住 讘讻驻讜, 讻讬 讛讜讗 诇讗 讗讻诇 讗转 诪注讜转 讗诇讜 讗诇讗 谞砖专祝 讘讬转讜 讜住讞讜专讜转 砖讘讜 讛讬讜 诇诪讗讻讜诇转 讗砖, 讜诪讛 讘讬讚讜 诇注砖讜转 诇诪讛 讬拽诇诇讜讛讜? 讜讛住讻讬诐 诇讞讝讜专 诇注讬专讜! 讜讛专讘讛 讛驻爪讬专 讘讜 讛讗讬砖 砖讬砖讘 砖诐 讗专讘注讛 讜讞诪砖讛 讬诪讬诐 诇专讗讜转 讞讚砖讜转 讜讚讘专讬诐 讬拽专讬诐 砖讬砖 讘注讬专 讜诇讗 专爪讛, 讜讬讞讝讜专 讘讗谞讬讛 讜讬讘讗 诇注讬专 讗讘讬讜 讜讬住驻专 讛讗讬砖 诇讗讘讬讜 讛诪注砖讛 讜讬砖诪讞 讗讘讬讜 砖诪讞讛 讙讚讜诇讛 砖讞讝专 讘谞讜 诇砖诇讜诐 讘诪讛专讛 讜诇讗 讗讻驻转 诇讜 注诇 诪诪讜谉 砖讛诇讱 讻讬 讛讜讗 注砖讬专 讙讚讜诇 诪讜驻诇讙, 讜讞讝专 讛讘谉 诇讘讬转 讛诪讚专砖.
讜讬讛讬 讛讬讜诐 讜讬讘讗讜 讗讜转诐 讛谞注专讬诐 诇讘讬转 讛诪讚专砖 讘注讘讜专 讟讬讜诇 诇驻讬 砖注讛 讜讬诇注讬讙讜 注诇讬讜 讜讬讗诪专讜 讝讛 诇讝讛 讘驻谞讬讜, 讛专讗讬转诐 砖讜讟讛 讻讝讛? 砖讛诇讱 诇注讬专 讛讙讚讜诇讛 讜诇讗 拽谞讛 讻诇讜诐! 讜诪讛 讘讻讱 讗诐 诪爪讗 砖诐 讗谞砖讬诐 专讬拽讬诐! 讜讻讬 讻讜诇诐 讛诐 讻讱? 讜注讜讚 讛注讬专 诪讛 讞讟讗讛 讜讛讬讛 诇讜 诇拽谞讜转 住讞讜专讛 讜诇讘讗 讜讬专讜讬讞 讗专讘注讛 讗诇驻讬诐 讝讛讜讘讬诐, 讜诪讛 诇讜 讗诐 讗谞砖讬 讛注讬专 专注讬诐 讜讞讟讗讬诐?!
讜讬讻谞住讜 讚讘专讬讛诐 讘讗讝谞讬讜, 讜讬讘拽砖 诪讗讘讬讜 诇讞讝讜专 诇讗讜转讛 讛注讬专 讛讙讚讜诇讛 注诐 讛拽专谉 砖讛讬讛 讘讬讚讜 诇讛住转讞专 砖诐, 讜讗讘讬讜 讘专讗讜转讜 讞讝拽讜 讚讘专讬讜 讘讝讛 讛讜讻专讞 诇注砖讜转 专爪讜谞讜 讜讬砖诇讞讛讜 注诐 讗讜转讜 讛讗讬砖 讜诪住专 诇讜 拽专谉 讻讘专讗砖谞讛, 讜讻讗砖专 讛讙讬注讜 诇注讬专 拽讜砖讟讗 讬爪讗讜 砖谞讬讛诐 诇讘讚诐, 讜讬讜砖讘 讛讗讬砖 讗转 讘谉 讛注砖讬专 讘诪讜砖讘 讛讟讬讜诇 讛住诪讜讱 诇诪拽讜诐 讛讗谞讬讜转 注讚 砖讬诇讱 讜讬讞驻砖 讘讬转 诪诇讜谉 讟讜讘, 讜讘讛讬讜转讜 讬讜砖讘 砖诐 讘诪讜砖讘 讛讟讬讜诇 专讗讛 住专住讜专 讗讞讚 转讜驻住 讘讬讚讜 谞注专讛 拽讟谞讛 讬驻讛 注讚 诪讗讚 讜诪讻专讬讝! 讜讬砖讗诇 诪讛 诪讻专讬讝 讝讛? 讜讬讗诪专讜 诇讜 讝讗转 讛谞注专讛 砖讘讜 讗讜转讛 诪谉 讛诪诇讞诪讛, 讜讛砖讘讗讬 诪讜讻专 讗讜转讛 注诇 讬讚讬 住专住讜专 讝讛, 讜讬爪专 诇讜 注诇 讚讘专 讝讛 讗讬讱 谞注专讛 讬驻讛 诪讗讚 讗砖专 爪讜专转讛 诪讙讚转 注诇讬讛 砖讛讬讗 讘转 诪诇讻讬诐 讜专讜讝谞讬诐 转诪讻专 讻讗砖专 转诪讻专 砖驻讞讛 讻讜砖讬转! 讜讬砖讗诇 讻诪讛 专讜爪讛 讛砖讘讗讬 诇讬讟讜诇 讘注讚讛? 讜讬讗诪专 讛住专住讜专 转"拽 讝讛讜讘讬诐, 讜讬讗诪专 讗谞讬 讗转谉 转"拽 讝讛讜讘讬诐 讘注讚讛 讜诇讗 转讻专讬讝 注讜讚! 讜讬注诪讬讚谞讛 讗爪诇讜 注讚 砖讘讗 讛讗讬砖 讜讬讗诪专 诇讜 诇讛讘讬讗 转"拽 讝讛讜讘讬诐 诪谉 讛讗谞讬讛 讜讬拽讞谞讛 讜讬讞讝讜专 诇讗谞讬讛 讻讚讬 诇砖讜讘 讗诇 讗讘讬讜, 讜讬住讻讬诐 砖诇讗 讬诇讱 注讜讚 诇注讬专 讛讝讗转 讗砖专 诪讜讻专讬诐 讘讛 讘专讬讜转 讬拽专讜转 砖诇 讘谞讬 讗讚诐 讻诪讜 住讜住讬诐 讜讞诪讜专讬诐!
讜讻谉 注砖讛 讜讞讝专 诇注讬专 讗讘讬讜, 讜讬讗诪专 诇讗讘讬讜 注讜讚 诇讗 讗诇讱 讜讬砖诪讞 讗讘讬讜 注诇 砖讞讝专 讘谞讜 诇砖诇讜诐, 讜讬讗讛讘讜 讗讘讬讜 讜讗诪讜 讗转 讛谞注专讛 讛讛讬讗 讜讬讙讚诇讜讛 讗爪诇诐 讻诪讜 讘转诐 诪诪砖, 讜讛谞注专讛 讛讬转讛 讬驻转 转讜讗专 诪讗讚 讜讙诐 讘注诇转 砖讻诇 谞驻诇讗 讜讬讜讚注转 讻诪讛 诇砖讜谞讜转 讜讙诐 诇砖讜谉 讗谞砖讬 讛注讬专 讛讛讬讗 讬讜讚注转. 讜转住驻专 诇讛诐 讗讬讱 讛讬讗 讘转 诪诇讱 诪谉 讛诪诇讻讬诐 讗砖专 讘诪讚讬谞转 讛讬诐, 讜注诇 讬讚讬 诪诇讞诪讛 砖讘讜 讗讜转讛 讜讛讬讗 讬讞讬讚讛 诇讗讘讬讛 讜讗诪讛, 讜讗诇讜 砖砖讘讜 讗讜转讛 诪讻专讜讛 诇讝讛 讛讗讚诐 讜讛讘讬讗讛 诇注讬专 拽讜砖讟讗 诇诪讻专讛 讜讘专讗讜转讛 诪谞讛讙 讬砖专讗诇 讛讬讛 诇讛 讗讛讘讛 讘讚转 讬砖专讗诇 诪讗讚 讜转讘拽砖 诇讛转讙讬讬专 讜讙讬讬专讜 讗讜转讛 讻讚转 讜讻讛诇讻讛.
讜讻讗砖专 谞注砖讛 讘谉 讛注砖讬专 讘谉 注砖专讬诐 砖谞讛 讛讬讗 谞注砖讬转 讘转 讬"讝 砖谞讛 讜讗讘讬讜 讘拽砖 诇讛砖讬讗 讗转 讘谞讜 讬讞讬讚讜 讗砖讛, 讜讬转讘讜谞谉 讘讚注转讜 诇讛砖讬讗 诇讜 讗转 讛谞注专讛 讛讝讗转 讻讬 诇讗 讬砖 讻讬讜驻讬 砖诇讛 讜诇讗 讬砖 讘注诇转 砖讻诇 讘注讜诇诐 讻诪讜讛 讜砖诇讬诪讛 讘讻诇 讚专讱 讗专抓, 讜讻讘专 谞转讙讬讬专讛 讜谞注砖讬转 讬砖专讗诇讬转, 诇讻谉 谞讬讙砖 讛讗讘 讗爪诇 讘谞讜 讜讬讗诪专 诇讜: 讘谞讬 爪专讬讱 讗谞讬 诇讛砖讬讗讱 讗砖讛 讻讬 讗讬 讗驻砖专 诇讛转讗讞专 注讜讚 讻讬 谞讻谞住转 讘砖谞转 讛注砖专讬诐 讜诇讗 诪爪讗转讬 讗砖讛 谞讗讛 诇讱 讬讜转专 诪讝讗转 讛谞注专讛! 讜讬注谉 讛讘谉 讜讬讗诪专 诇讗讘讬讜 讗诪转 砖讛讬讗 专讗讜讬讛 诇讻诇 讻讘讜讚 砖讘注讜诇诐 讜诇讗 讗诪爪讗 讻诪讜讛, 讗讱 讻讬讜谉 砖讝讜 讛讬讗 讘转 诪诇讻讬诐 讜讛讬转讛 砖讘讜讬讛 讜讗谞讬 驻讚讬转讬 讗讜转讛, 讛谞讛 讘讜讚讗讬 讗讘讬讛 讜讗诪讛 讬讜砖讘讬诐 讘爪注专 讙讚讜诇 讘注讘讜专讛 讜讗讬讱 讗砖讗谞讛 讜讗谞讬讞 讗讘讬讛 讜讗诪讛 讘爪注专 讙讚讜诇 注讚 注讜诇诐?! 注诇 讻谉 讻诪讜 砖讗谞讬 驻讚讬转讬 讗讜转讛 讻谉 讗谞讬 讞讬讬讘 诇讛讜诇讬讻讛 讗爪诇 讗讘讬讛 讜讗诐 讬专爪讛 讗讘讬讛 诇转转 讗讜转讛 诇讬 诇讗砖讛 讗拽讞谞讛 讜讗讘讗, 讜讗诐 诇讗讜 转砖讗专 讗爪诇 讗讘讬讛 讜讗诪讛 讜讗谞讬 讗讞讝讜专.
讜讬讘讛诇 讗讘讬讜 注诇 讛讚讘专 讛讝讛 讜讬讗诪专 诇讜 讘谞讬, 注讬专 砖诇 讗讘讬讛 讗讬谞讛 讻诪讜 注讬专 拽讜砖讟讗 讗诇讗 讛讬讗 专讞讜拽讛 诪讗讚 讗专讘注 讬讚讜转 砖讛讬讗 讘诪讚讬谞讜转 讛讬诐 讜讗讜转讜 讛讬诐 拽砖讛 讛讜讗 讜讗讬讱 讗专爪讛 诇砖诇讞讱 砖诐, 讗讱 讻讬讜谉 砖讗转讛 专讜爪讛 砖转讞讝讜专 讛讘转 讗爪诇 讗讘讬讛 讜讗诪讛 讗谞讬 讗砖讻讜专 诇讛 讗谞讬讛 讘注讘讜专讛 注讚 砖诐 讜讗砖诇讞 注诪讛 讞诪砖 讗谞砖讬诐 讜讞诪砖 谞砖讬诐 砖讬诪住专讜 讗讜转讛 讘讬讚 讗讘讬讛 讜讬讞讝讜专讜.
讜讬诪讗谉 讛讘谉 讜讬砖讘注 讘砖讘讜注讛 讞诪讜专讛 砖讛讜讗 讘注爪诪讜 讬讜诇讬讱 讗讜转讛 讗爪诇 讗讘讬讛 讜讗诪讛 讜讛讜讻专讞 讗讘讬讜 诇注砖讜转 专爪讜谞讜 讻讬 专讗讛 砖讗诐 讬注讻讘 讘讬讚讜 讬诪讜转 诪专讜讘 讚讗讙转讜, 讜讬砖诇讞讛讜 注诐 讛讘转 讜讬注砖 诇讛 转讻砖讬讟讬谉 讛专讘讛 讜讬砖讻讜专 讘注讘讜专讜 住驻讬谞讛 讗讞转 讜讬砖诇讞 注诪讜 讻诪讛 讗谞砖讬诐 讬讜专讚讬 讛讬诐 砖讬讜讚注讬诐 诇砖诪专讜 讘诇讘 讬诪讬诐 讜讬诇讻讜 诇讛诐, 讜讗讞专 讗专讘注讛 讞讚砖讬诐 讛讙讬注讜 拽专讜讘 诇注讬专 讛诪诇讜讻讛 砖诇 讗讘讬 讛谞注专讛 讜讻讗砖专 拽专讘讜 诇讬讘砖讛 讜注讜讚诐 讘转讜讱 讛讬诐 讘讗 注诇讬讛诐 专讜讞 住注专讛 讙讚讜诇讛 讜讞讝拽讛 讜讟讘注讛 讛住驻讬谞讛 讘讬诐, 讜讛讬讛 讘谉 讛注砖讬专 讜讛谞注专讛 讗讞讜讝讬诐 讝讛 讗转 讝讛 讜诪讟讜专驻讬诐 讘讬诐.
讜讛谞讛 爪讬讬讚 讗讞讚 讝专拽 注爪诪讜 诇转讜讱 讛讬诐 讜讬诪砖讻诐 讘谞住 讙讚讜诇 讜讬注诇讛 讗讜转诐 诪谉 讛讬诐 诇砖诇讜诐 讜讬讗诪专讜 诇讜: 诪讛 谞砖诇诐 诇讱 讙诪讜诇 注诇 讝讗转 '转执讙职讝址专 讗讜止诪侄专 讜职讬指拽指诐 诇指讱职'? 讜讬讗诪专 诇讛诐 讗讬谞讬 专讜爪讛 诇讗 诪注讜转 讜诇讗 诪诇讘讜砖讬诐 讗诇讗 专拽 讛讚讘专 讛讝讛, 讜讛讜讗 讻讬 注转讛 转诇讻讜 诇爪讚 讝讛 砖转讬 砖注讜转 讘专讙诇讬讻诐 讜转诪爪讗讜 驻讜谞讚拽 讗讞讚 讙讚讜诇 讜专讞讘 讬讚讬诐, 转讻谞住讜 讘讜 讜转砖诇讞讜 诪砖诐 专抓 诇讛诪诇讱 讗讘讬 讛谞注专讛 砖讗转诐 注讜诪讚讬诐 讘驻讜谞讚拽, 讜讗讝 讛诪诇讱 讬爪讗 讘诪专讻讘讛 讜讞讬诇 讘讻讘讜讚 讙讚讜诇 诇拽专讗转诐 讻讬 诪谉 讛驻讜谞讚拽 注讚 讛注讬专 讬砖 专拽 砖诇砖讛 砖注讜转, 讜讗讞专 砖讬拽讘诇 讗转讻诐 讛诪诇讱 讜转讘讜讗讜 诇讞爪专 讛诪诇讜讻讛 讜讚讗讬 转谞砖讗讜 讝讛 诇讝讛 讻讬 讛诪诇讱 讬转谉 讗转 讘转讜 诇讱 讜转注砖讜 讞讜驻讛 砖诐, 讜讘诇讬诇 讛讞讜驻讛 讗讞专 讙诪专 讛住注讜讚讛 砖讬诇讻讜 讛诪讝讜诪谞讬诐 讻诇 讗讞讚 诇诪拽讜诪讜 讜讞爪专 讛诪诇讱 讙诐 讻谉 讻诇 讗讞讚 讬讻谞住 讘讞讚专讜, 讗讝 拽讜讚诐 砖讗转讛 转讘讗 注诇 讘转 讛诪诇讱 转爪讗讜 讗转讛 讜讛讬讗 诇讘讚讻诐 诪谉 讛讞讚专 讜转讘讜讗讜 讘诇讬诇讛 诇讻讗谉 讗爪诇讬, 讻讬 讛讚专讱 讬砖专 诇驻谞讬讻诐 讜诇讗 转转注讜 讘讜, 讜转讘讬讗讜 注诪讻诐 诪专讗 讜讞爪讬谞讗 讜讙诐 注爪讬诐 讜诪讞爪诇转, 讻讬 讛讜讗 诪诇讗讻转讜 爪讬讬讚 讜专讜爪讛 诇注砖讜转 诇讜诇 讗讞讚 讘转讜讱 讛拽专拽注 注诪讜拽 讬讬拽专讛 讗讜转讜 讘注爪讬诐 讻讚讬 诇讛谞讬讞 讘讜 讛讚讙讬诐 诇砖诪专诐 讘讜, 讜专拽 讘讝讛 讛讜讗 讬专爪讛 讜诇讗 讘讗讜驻谉 讗讞专, 讜讗讬谉 讗转诐 专砖讗讬诐 诇讛讘讬讗 注诪讻诐 砖讜诐 讗讚诐 讻讬 讗诐 专拽 讗转诐 诇讘讚讻诐 转讘讜讗讜, 讜讝讛讜 讛讙诪讜诇 砖诇讬 讘注讚 讛爪诇转讻诐 砖讛爪诇转讬 讗转讻诐 诪谉 讛讬诐, 注诇 讻谉 诇讻讜 诇砖诇讜诐 讜转注砖讜 讻讗砖专 讚讘专转讬 诇讻诐!
讜讬转驻诇讗讜 注诇 讚讘专讬讜 讜讘注诇 讻专讞讜 注砖讜 讻讗砖专 讚讘专, 讜讬诇讻讜 讚专讱 讬砖专 注讚 讛驻讜谞讚拽 讻讗砖专 讗诪专 讛爪讬讬讚, 讜讬砖诇讞 讘谉 讛注砖讬专 专抓 诪谉 讛驻讜谞讚拽 诇讘讬转 讛诪诇讱 讛注讬专讛, 讜讬讗诪专 诇讜 讛谞讛 讘转讱 注诪讬 讗砖专 爪讚转讬 讗讜转讛 诪谉 讛砖讘讬讛 诪诪转讬谞讬诐 注诇讬讱 讘驻讜谞讚拽, 讜讬砖诪讞讜 讛诪诇讱 讜讛诪诇讻讛 砖诪讞讛 讙讚讜诇讛 注讚 诪讗讚, 讜讬爪讗 讛诪诇讱 讘诪专讻讘讛 讬拽专讛 注诐 讻诇 讗谞砖讬 讞讬诇 讜讻诇 诪讬谞讬 讝诪专, 讜讬讘讗 诇驻讜谞讚拽 讜讬专讗 讗转 讘转讜 讜讬砖拽谞讛 讜讬讞讘拽谞讛, 讜转住驻专 诇讜 讗转 讻诇 讛讟讜讘讛 讗砖专 注砖讛 注诪讛 讘谉 讛注砖讬专, 讜讬讙讬讚讜 诇诪诇讱 诪讟讘讬注转 讛讗谞讬讛 讘讬诐 讜讛诐 注诇讜 讛讬讘砖讛 讚专讱 谞住, 讜诇讗 住驻专讜 诇讜 讻诇诇 诪注谞讬谉 讛爪讬讬讚 讻讬 讻谉 爪讜讛 诇讛诐.
讜讬讘讗 讛诪诇讱 讛注讬专讛 讜讬注砖 诪砖转讛 讙讚讜诇, 讜讗讞专 砖讘讜注 谞转谉 讗转 讘转讜 诇讜 诇讗砖讛, 讜讘诇讬诇 讛讞讜驻讛 诪讞爪讜转 讛讬讜诐 讛转讞讬诇讜 讘住注讜讚讛 讜诪讬谞讬 讝诪专讛 讜讬讗讻诇讜 讜讬砖转讜, 讜讘砖注讛 砖谞讬转 诪谉 讛诇讬诇讛 讛诇讱 讻诇 讗讞讚 诇诪拽讜诪讜, 讜讙诐 讘谞讬 讘讬转讜 砖诇 讛诪诇讱 讻诇 讗讞讚 谞讻谞住 讘讞讚专讜, 讜讛讞转谉 讜讛讻诇讛 讙诐 讻谉 谞讻谞住讜 讘转讜讱 讞讚专 讞讜驻转诐, 讜讗讞专 砖讬讚注讜 砖讛讬讜 讬砖谞讬诐 讛讻诇 讘讞讚专讬讛诐 讬爪讗讜 讛讞转谉 讜讛讻诇讛 诪讞讚专诐 讜讬拽讞讜 注诪讛诐 诪专讗 讜讞爪讬谞讗 讜注爪讬诐 讜诪讞爪诇转 讗砖专 讛讻讬谞讜 诪谉 讛讬讜诐 讗爪诇诐 讘讞爪专 讛诪诇讱 讘诪拽讜诐 讗讞讚, 讜讬转谞讻专讜 讜讬砖讬诪讜 讛讻诇 注诇 砖讻诪诐 讜讬爪讗讜 诪谉 讛注讬专 讜讬诇讻讜 讚专讱 讬砖专 注诇 讛诪住讬诇讛 注讚 砖讛讙讬注讜 讘诇讬诇讛 讗爪诇 诪拽讜诐 讛爪讬讬讚 讜讬砖诪讞 诇拽专讗转诐 讜讬讘专讻诐, 讜讬讗诪专 诇讛诐 讛讜讗 讗讬砖 讝拽谉 讜讞诇砖 讜讗讬谞讜 讬讻讜诇 诇讞驻讜专 讘讬讚讜, 诇讻谉 讗转诐 转讞驻专讜 讛讙讜诪讗 注诪讜拽讛 讜讗专讜讻讛 讘砖讘讬诇 砖诪讬专转 讛讚讙讬诐 讘转讜讻讛, 讜讬讞驻专讜 讻讗砖专 爪讜讛 讗讜转诐, 讜讻讗砖专 爪讬讬专 诇讛诐 讛诪讬讚讛 讗讞专 讻讱 讗诪专 转拽专讜 讗讜转讛 讘注爪讬诐 讜专拽 转砖讬诪讜 诇讛 驻转讞 驻转讜讞 诪爪讚 讗讞讚 讜讬注砖讜 讻谉, 讗讞专 讻讱 讗诪专 转谞讬讞讜 讛诪讞爪诇转 注诇 讛注爪讬诐 讜讬谞讬讞讜, 讜讬讗诪专 转砖讬诪讜 注驻专 注诇 讛诪讞爪诇转 讜讬砖讬诪讜, 讗讞专 讻讱 讗诪专 专讜爪讛 讛讜讗 诇讬讻谞住 讘转讜讻讛 诇讬讚注 讗诐 注砖讜讬讛 讘讟讜讘, 讜讬讻谞住 讜讬砖讻讘 讘转讜讻讛.
讜讗讞专 砖谞砖转讟讞 讘转讜讻讛 讗诪专 诇讛诐 砖诪注讜 谞讗 讚讘专讬! 讛讜讗 讗讬谞讜 爪讬讬讚 讜讗讬谞讜 诪谉 讛讞讬讬诐 讗砖专 讞讬讬诐 注诇 驻谞讬 讛讗讚诪讛 讗诇讗 讛讜讗 讗讜转讜 讞住讬讚 讗砖专 讗转讛 驻专注转 讘注讘讜专讜 讘注讬专 拽讜砖讟讗 诇讘注诇讬 讛讞讜讘 砖谞讬 讗诇驻讬诐 讝讛讜讘讬诐 诇讛爪讬诇讜 诪谉 讞专讜驻讬诐 讜讙讚讜驻讬诐 讜拽诇诇讜转 砖诇 讘注诇讬 讛讞讜讘, 讜诇讗 讛谞讞转 诇拽讘专讜 讗诇讗 注讚 砖驻专注转 讞讜讘讜转讬讜 讜谞拽讘专 讘讻讘讜讚 注诇 讬讚讱, 讜讗讜转讜 讛讬讜诐 讗砖专 注讘专讛 专讜讞 住注专讛 讘讬诐 讜讟讘注讛 讛讗谞讬讛 讜讻诇 讗砖专 讘讛 讙诐 讗转诐 讛讬讬转诐 诪讜讻谞讬诐 诇讟讘讜注, 讗讱 讗讜转讛 讛爪讚拽讛 讗砖专 注砖讬转 注诪讬 讛讙讬谞讛 注诇讬讱 讜注诇 讛谞注专讛 砖讛讬讗 讘转 讝讜讙讱 诇讛爪讬诇 讗转讻诐 诪谉 讛专注讛 讛讝讗转, 讗讱 讗诪专讜 讘讬转 讚讬谉 砖诇 诪注诇讛 爪专讬讱 砖讬讛讬讛 讛谞住 砖诇 讛爪诇转讻诐 注诇 讬讚讬 讗讜转讜 讛讗讚诐 注爪诪讜 砖注砖讬转 注诪讜 讗转 讛讞住讚 讛讙讚讜诇 讛讜讗 诇驻专讜注 讘注讚讜 砖谞讬 讗诇驻讬诐 讝讛讜讘讬诐 讜诇讗 注讜讚 讗诇讗 砖驻专注转 转讻祝 讜诪讬讚 拽讜讚诐 砖讬拽讘专 讻讚讬 砖讬讛讬讛 谞拽讘专 讘讻讘讜讚, 讜诇讻谉 讗讜转讜 讛讬讜诐 砖讟讘注讛 讛讗谞讬讛 讛砖讬讘讜 专讜讞讜 讗诇 讙讜讬讬转讜 砖谞拽讘专讛 讘拽讜砖讟讗, 讜讘讗 诇讻讗谉 讘爪讜专转 爪讬讬讚 讜讛爪讬诇 讗转讻诐, 讜注转讛 讻讬讜谉 砖讞讝专 讜讞讬讛 讜讘讗 诇讻讗谉 爪专讬讱 诇讜 拽讘讜专讛 讞讚砖讛 讻讗谉, 讜诇讻谉 讻讗砖专 注砖讬转讬 注诪讻诐 讞住讚 讘讛爪诇转讻诐 讻谉 讗转诐 注砖讜 注诪讬 讞住讚 诇注转 注转讛 讜转砖诇讬诪讜 拽讘讜专转讜 诇讞驻讜转 驻转讞 讛讙讜诪讗 讘注爪讬诐 讜注驻专, 讜注讜讚 转讜住讬驻讜 注驻专 注诇 讛讙诇 讜转诇讻讜 诇讘转讬讻诐 诇砖诇讜诐! 注讚 讻讗谉 讛诪注砖讛.
专讗讜 谞讗 讻诪讛 驻诇讗讜转 讬砖 讘讚讘专 讝讛 砖诇讗 讚讬 讘讝讻讜转 讛爪讚拽讛 讗砖专 注砖讛 注诐 讛讞住讬讚 砖讬注砖讜 诇讜 谞住 诇讛爪讬诇讜 诪谉 讛讟讘讬注讛 砖讗驻砖专 诇讛讬讜转 讝讛 讛谞住 诪讗诇讬讜 讘讻诪讛 讗讜驻谞讬诐, 讗诇讗 谞注砖讛 讚讘专 驻诇讗 讬讜转专 砖讝讛 讛讞住讬讚 砖注砖讛 注诪讜 讛爪讚拽讛 讛讜讗 讬讞讬讛 讜讬拽讜诐 诪拽讘专讜 讜讬讘讗 讚专讱 谞住 诪拽讜砖讟讗 讜讬爪讬诇 讗转 讝讛 讘注诇 讛爪讚拽讛 讛讜讗 讘注爪诪讜 诪讚讛 讻谞讙讚 诪讚讛, 讜诇讝讛 讗诪专 '讗值讬谉 讛址爪旨职讚指拽指讛 诪执砖讈职转旨址诇旨侄诪侄转, 讗侄诇旨指讗 诇职驻执讬 讙旨职诪执讬诇讜旨转 讞植住指讚执讬诐 砖讈侄讘旨指讛旨' 讚讛讬讬谞讜 砖砖讻专讛 讬讛讬讛 诪讚讛 讻谞讙讚 诪讚讛, 讜讘转砖诇讜诪讬谉 砖诇讛 讬讛讬讛 讚讘专讬诐 诪讻讜讜谞讬诐 讗诇 诪注砖讛 讛讞住讚 砖谞注砖讛 讘讛 讜讚讜拽 讛讬讟讘.
讜诪讛 砖讗诪专 '讘旨执砖讈职诇止砖讈指讛 讚旨职讘指专执讬诐 讙旨职讚讜止诇指讛 讙旨职诪执讬诇讜旨转 讞植住指讚执讬诐 讬讜止转值专 诪执谉 讛址爪旨职讚指拽指讛' 谞专讗讛 诇讬 讘住"讚 诇讻谉 转诪爪讗 谞拽讜讚转 讛讞住讚 讛讜讗 住讙讜"诇 砖讛讜讗 砖诇砖 谞拽讜讚讜转 讻讬 讘砖诇砖讛 讚讘专讬诐 讬砖 讬转专讜谉 诇讞住讚 注诇 讛爪讚拽讛.


讻旨指诇 讛指注讜止砖讉侄讛 爪职讚指拽指讛 讜旨诪执砖讈职驻旨指讟, 讻旨职讗执诇旨讜旨 诪执诇旨职讗讜止 诇指注讜止诇指诐 讻旨只诇旨讜止 讞侄住侄讚. 谞专讗讛 诇讬 讘住"讚 讛讗讬 '诪执砖讈职驻旨指讟' 拽讗讬 注诇 诪砖驻讟 砖诇 讛爪讚拽讛 注爪诪讛 讻诇讜诪专 讬讛讬讛 讚讬讬谉 诇砖驻讜讟 讗转 注爪诪讜 讘诪爪讜转 讛爪讚拽讛 讻讬 讬讗诪专 讞谞谞讬 讛砖讬"转 讜讻讬 讬砖 诇讬 讻诇, 诇讻谉 诪讞讜讬讬讘 讗谞讬 诇转转 爪讚拽讛 诪谉 诪诪讜谞讬, 讗祝 注诇 驻讬 砖讗讬谉 转讜讘注讬诐 讗讜转讬, 讜讗讝 讬驻专讬砖 爪讚拽讛 诪诪诪讜谞讜, 讜讘讜讚讗讬 爪讚拽讛 讝讜 转讛讬讛 诪讜砖诇诇转 诪讙讗讜讛 讜拽谞讗讛 讜诪讻注住 讜注爪讘讜谉, 讜转讛讬讛 诪讜谞讞转 讗爪诇讜 讘转讜专转 驻拽讚讜谉, 讜讻砖讬爪讟专讻讜 讛讙讘讗讬诐 诇讙讘讜转 讬转谉 诇讛诐 诪诪谞讛, 讜讻诪讜 砖讻转讘 专讘讬谞讜 诪讛专"讬 讗诇砖讬讱 讝"诇 讘讝讛 讘驻住讜拽 (砖诪讜转 讻讛, 讘) '讜职讬执拽职讞讜旨 诇执讬 转职旨专讜旨诪指讛' 注讬讬谉 砖诐. 讜讛谞讛 讗诐 讬注砖讛 讻讱 讜讚讗讬 转讛讬讛 诪爪讜转 讛爪讚拽讛 砖诇讬讟讛 讘诪注砖讛 讜讚讘讜专 讜讻讜谞讛 讜诪讞砖讘讛 砖讛诐 讻谞讙讚 讚' 讗讜转讬讜转 讛讜讬"讛 讜讗专讘注 注讜诇诪讜转 讗讘讬"注 [讗爪讬诇讜转, 讘专讬讗讛, 讬爪讬专讛, 注砖讬讛], 讜讬讚讜注 讻讬 讛诪讞砖讘讛 讛讬讗 讘住讜讚 注讜诇诐 讛讗爪讬诇讜转, 讜诪讬 砖诪讞砖讘转讜 讟讜讘讛 讜谞讻讜谞讛 诪诪砖讬讱 砖驻注 诪注讜诇诐 讛讗爪讬诇讜转, 讜讬讚讜注 砖驻注 注讜诇诐 讛讗爪讬诇讜转 讛讜讗 讘住讜讚 讛讜讬"讛 讚诪诇讜讬 讬讜讚讬谉 [讬讜"讚 讛"讬 讜讬"讜 讛"讬 = 讞侄住侄讚 72] 砖注讜诇讛 诪住驻专 讞侄住侄讚, 讜讝讛讜 砖讗诪专 讻旨指诇 讛指注讜止砖讉侄讛 爪职讚指拽指讛 讜旨诪执砖讈职驻旨指讟 专讜爪讛 诇讜诪专 诪砖驻讟 砖诇 讛爪讚拽讛 砖讬讛讬讛 讛讜讗 讛砖讜驻讟 诇砖驻讜讟 讗转 注爪诪讜 讘诪注砖讛 讛爪讚拽讛 讗祝 注诇 驻讬 砖讗讬谉 转讜讘注讬谉 讗讜转讜, 诪讜讻专讞 砖讬讛讬讛 讝讛 砖诇诐 讘诪爪讜讛 讝讜 讘讞诇拽 讛诪讞砖讘讛, 讜讻讬讜谉 讚讛讜砖诇诐 讗转讜 讞诇拽 讛诪讞砖讘讛 砖讛讜讗 住讜讚 讗爪讬诇讜转 讞砖讬讘 讻旨职讗执诇旨讜旨 诪执诇旨职讗讜止 诇指注讜止诇指诐 讻旨只诇旨讜止 讞侄住侄讚 讻讬 砖驻注 讛讗爪讬诇讜转 讛讜讗 注诇 讬讚讬 砖诐 讛讜讬"讛 讚讬讜讚讬"谉 砖讛讜讗 诪住驻专 讞侄住侄讚.
讜讘讝讛 讬讜讘谉 讘住"讚 讛讟注诐 砖转诪爪讗 讗讜转讬讜转 '爪职讚指拽指讛' 讘诪讬诇讜讗诐 讻讝讛 爪讚"讬 讚诇"转 拽讜"祝 讛"讗 讗讜转讬讜转 讛诪讬诇讜讬 讛诐 讗侄诇侄祝 讬指讚讜止转, 讜讬讚讜注 讘讛讗爪讬诇讜转 讛讜讗 诪住驻专 讛讗诇驻讬诐, 讜谞诪爪讗 讗侄诇侄祝 讬指讚讜止转 讛讜讗 砖驻注 讛讗爪讬诇讜转 诇专诪讜讝 讗祝 注诇 驻讬 砖讛爪讚拽讛 讘注砖讬讛 注诐 讻诇 讝讛 讗驻砖专 砖转注诇讛 讜转诪砖讬讱 砖驻注 诪谉 讛讗爪讬诇讜转 砖讛讜讗 讗侄诇侄祝 讬指讚讜止转.
讜讘讝讛 讬讜讘谉 讘住"讚 诪讛 砖讗诪专 砖讈侄诪旨指讗 转旨止讗诪址专: 讻旨指诇 讛址讘旨指讗 诇执拽职驻旨止抓 拽讜止驻值抓, 专讜爪讛 诇讜诪专 讻诇 讛讘讗 诇拽驻讜抓 诪注讜诇诐 讛注砖讬讛 砖砖诐 讛讜讗 诪拽讜诐 诪爪讜转 讛爪讚拽讛 拽讜驻抓 诇注讜诇诐 讛讗爪讬诇讜转 诇讛诪砖讬讱 砖驻注 讗侄诇侄祝 讬指讚讜止转 转旨址诇职诪讜旨讚 诇讜止诪址专: '诪址讛 讬旨指拽指专 讞址住职讚旨职讱指 讗直诇止拽执讬诐' (转讛诇讬诐 诇讜, 讞) 专讜爪讛 诇讜诪专 砖驻注 讛讗爪讬诇讜转 砖讛讜讗 谞拽专讗 讘砖诐 讞侄住侄讚 砖砖诐 讛讜讗 讛讛讜讬"讛 讘诪诇讜讬 讬讜讚讬谉 砖注讜诇讛 讞侄住侄讚 讛讜讗 讬拽专 讜诇讗讜 讻讜诇讬 注诇诪讗 讬讻讜诇讬谉 诇拽驻讜抓 砖诐, 讬指讻讜止诇 讗植驻执诇旨讜旨 讬职专值讗 砖讈指诪址讬执诐? 讻诇讜诪专 讘注诇 讬专讗转 讛专讜诪诪讜转 砖讝讛 谞拽专讗 讬专讗 砖诪讬诐 讘讗诪转 砖讬专讗讛 讝讜 转转讬讬讞住 诇砖诪讬诐 讜诇讗 诇讗专抓 讻讬讚讜注, 讻诇讜诪专 讙诐 讘注诇 讬专讗讛 讝讜 转讛讬讛 讛拽驻讬爪讛 诇讗爪讬诇讜转 拽砖讛 讜讬拽专讛 讗爪诇讜, 转旨址诇职诪讜旨讚 诇讜止诪址专: 讜职讞侄住侄讚 讛殖' (转讛诇讬诐 拽讙, 讬讝) 讛讜讗 砖驻注 讛讗爪讬诇讜转 砖讛讜讗 讘砖诐 讛讜讬"讛 砖诪住驻专讛 讞住讚 讗砖专 诪砖转诇砖诇 诪值注讜止诇指诐 讜职注址讚 注讜止诇指诐, 专讜爪讛 诇讜诪专 诪注讜诇诐 讛讗爪讬诇讜转 注讚 注讜诇诐 讛注砖讬讛, 讛谞讛 讛讜讗 诪爪讜讬 讗爪诇 讬职专值讗指讬讜 讗诇讜 讘注诇讬 讬专讗转 讛专讜诪诪讜转 砖讬专讗转诐 转转讬讬讞住 讗诇讬讜 讬转讘专讱 讜诇讗 讘注讘讜专 讟讜讘转 注爪诪谉, 讜讝讛讜 讬职专值讗指讬讜 讚讬讬拽讗.
讜讘讗讜驻谉 讗讞专 谞专讗讛 诇讬 讘住"讚 讻旨指诇 讛指注讜止砖讉侄讛 爪职讚指拽指讛 讜旨诪执砖讈职驻旨指讟 诪诇砖讜谉 (诪诇讻讬诐 讘' 讬讝, 讻讜) '诪执砖职讈驻址旨讟 讗直诇止拽值讬 讛指讗指专侄抓' 讻诇讜诪专 讚专讱 讜诪谞讛讙 砖诇讛 讻讬 讛爪讚拽讛 诪砖驻讟讛 讜诪谞讛讙讛 砖讬注砖谞讛 讘转讻诇讬转 讛砖诪讞讛, 讜注讜讚 诪讛 砖讬转谉 诇讗 讬讛讬讛 谞讞砖讘 诇讻诇讜诐 讘注讬谞讬讜 讻讚讬 砖诇讗 讬转讙讗讛 讘讛, 讙诐 讬讞砖讜讘 讻讬 诪砖诇讜 讬转讘专讱 讛讜讗 谞讜转谉 讜诇讗 诪砖诇 注爪诪讜, 讜注讜讚 讬转谉 讻驻讬 讬讻诇转讜. 讜讗诐 讬注砖讛 讛爪讚拽讛 讻诪砖驻讟讛 讗讝 谞讞砖讘 诇讜 讝讛 讛诪注讟 砖谞转谉 讻谞讙讚 讻诇 诪讛 砖谞转谞讜 讛讻诇, 讜讻讗砖专 讻转讘谞讜 讘讗讜转讜 注砖讬专 砖谞转谉 爪讚拽讛 诪专讜讘讛 诪讗讚 讜专讗讛 讘讞诇讜诐 砖诪讜 讻转讜讘 讘驻谞拽住 讛爪讚拽讛 讘砖诪讬诐 讗讞专 爪讚拽讛 砖谞转谉 注谞讬 讗讞讚 砖讛讜讗 讚讘专 诪讜注讟, 讜转诪讛 注诇 讛讚讘专 讜讛砖讬讘讜 诇讜 讻讗谉 讛讞砖讬讘讜转 砖诇 讛诪爪讜讛 诇驻讬 讛砖诪讞讛 讜诇驻讬 讚注转讜 砖诇 讗讚诐 讜诪讞砖讘转讜, 讜诇驻讬 讛讬讻讜诇转 砖诇讜, 讜讻诪讜 砖谞讗诪专 诪转谉 讗讚诐 讬专讞讬讘 诇讜 讜诇驻谞讬 讙讚讜诇讬诐 讬谞讞谞讜, 讜讝讛讜 砖讗诪专 讻旨指诇 讛指注讜止砖讉侄讛 爪职讚指拽指讛 讜旨诪执砖讈职驻旨指讟 砖诇讛 讻讬 注砖讗讛 讻转拽谞讛 讘讻诇 讛谞讬 诪诇讬 砖讗诪专谞讜 讻旨职讗执诇旨讜旨 诪执诇旨职讗讜止 诇指注讜止诇指诐 讻旨只诇旨讜止 讞侄住侄讚, 讻诇讜诪专 讞讜砖讘讬诐 诇讜 讻讗诇讜 谞转谉 讻谞讙讚 讻诇 讛谞讜转谞讬诐 讻讜诇诐!
砖讈侄诪旨指讗 转旨止讗诪址专: 讻旨指诇 讛址讘旨指讗 诇执拽职驻旨止抓 拽讜止驻值抓, 专讜爪讛 诇讜诪专 诇拽驻讜抓 诪住讜祝 讜转讞转讬转 讛驻谞拽住 诇专讗砖 讛驻谞拽住 讬讜讻诇 诇讛砖讬讙 讻谉 讘谞拽诇, 转旨址诇职诪讜旨讚 诇讜止诪址专: '诪址讛 讬旨指拽指专 讞址住职讚旨职讱指 讗直诇止拽执讬诐' 专讜爪讛 诇讜诪专 讝讛 讛讞住讚 砖讛讜讗 砖诇诐 讛诪讘讬讗讜 诇讬讚讬 拽驻讬爪讛 讝讜 讛讜讗 讬拽专 讜诇讗讜 讻诇 讗讚诐 讝讜讻讛 诇讻讱. 讬指讻讜止诇 讗植驻执诇旨讜旨 讬职专值讗 砖讈指诪址讬执诐? 专讜爪讛 诇讜诪专 讗讚诐 砖讝讻讛 诇讬专讗转 讛专讜诪诪讜转 讙诐 讻谉 拽砖讛 诇讜 诇讛砖讬讙 讚讘专 讝讛, 转旨址诇职诪讜旨讚 诇讜止诪址专: 讜职讞侄住侄讚 讛殖' 诪值注讜止诇指诐 讜职注址讚 注讜止诇指诐, 专讜爪讛 诇讜诪专 转住讚 砖讬讜讻诇 诇注诇讜转 诪注讜诇诐 转讞转讜谉 诇注讜诇诐 注诇讬讜谉 讛讜讗 诪爪讜讬 讗爪诇 讬职专值讗指讬讜 讘注诇讬 讬专讗转 讛专讜诪诪讜转 讜讻讚讻转讬讘谞讗.





诪专讗讬转 讛注讬谉

专砖"讬 讚"讛 砖讻专 诇砖讜谉 砖讻专讜转 讜砖诪讞讛 讜谞住讬讻讛. 砖讗诇讜谞讬 讚讛砖"住 拽讗诪专 讗诪专 专讘 驻驻讗 砖讻专 诇砖讜谉 砖转讬讛 诇砖讜谉 砖讘讬注讛 诇砖讜谉 砖讻专讜转 讜讗诐 讻讜谞转 专砖"讬 讝"诇 诇讜诪专 讚讙讬专住讗 讚拽诪谉 诇讬转讗 讜讛讙讬专住讗 讛讬讗 讻诪讜 砖讻转讘 讛讜"诇 诇诪讬诪专 讛"讙 讻讬 讗讜专讞讬讛 注讻"讚. 讜谞专讗讛 驻砖讜讟 讚专砖"讬 讝"诇 诇讗 讘讗 诇讞讚砖 讙专住讗 专拽 讚讛讙专住讗 砖诇讜 讛讬转讛 讻讱 讜讻讘专 谞诪爪讗转 讘讬诇拽讜讟 讙专住讗 讗讞专转 讜讻讙专住转 讛讬诇拽讜讟 讬砖 诇砖讜谉 砖诪讞讛. 讗讱 讘讗 专砖"讬 讝"诇 诇转拽谉 讚讘讗讜诪专讜 诇砖讜谉 砖讻专讜转 诇砖讜谉 砖诪讞讛 诇砖讜谉 谞住讬讻讛 谞专讗讛 讚砖讻专 诇驻注诪讬诐 诪转驻专砖 砖讻专讜转 讜讝诪谞讬谉 砖诪讞讛 讜讗讬讝讛 驻注诐 谞住讬讻讛 谞诪讬 讚讻谉 讛讜讗 诪砖驻讟 讛诇砖讜谉 讜诇讝"讗 讚诇讗讜 讚讜拽讗 讗诇讗 讛讻讗 专"诇 讚讛讜讗 砖讻专讜转 讜砖诪讞讛 讜谞住讬讻讛. 讜诇驻讬 讙专住转 专砖"讬 讝"诇 讘诪讗讬 讚讗诪专 诇砖讜谉 砖讻专讜转 讘讻诇诇 讛讜讗 砖讘讬注讛 讜注诇 讝讛 讗诪专 专讘 驻驻讗 讘住诪讜讱 讻讬 砖讘注 讗讬谞讬砖 讞诪专讗 诪讙专讜谞讬讛 砖讘注 讜讚讜拽:





驻转讞 注讬谞讬诐

讗专"讗 讙讚讜诇 讛注讜砖讛 爪讚拽讛 讬讜转专 诪讻诇 讛拽专讘谞讜转 讜讻讜' 驻讬' 讚爪讚拽讛 诪讻驻专转 讗祝 注诇 讛诪讝讬讚 讻诪砖讝"诇 诪讛讱 拽专讗 讚讬诇讬祝 专"讗 讚讻转讬讘 注砖讛 爪讚拽讛 讜诪砖驻讟 讜注诪"砖 讘注谞讬讜转谞讜 驻"拽 讚讘转专讗 讘住"讚: 讘讞讻诪讛 讻讬 讚讘专讬讜 讛诐 讞讻诪讛 诇讗诪讬转讛 砖诇 转讜专讛: [讜讗驻砖专 注讜讚 诇讜诪专 讘住讙谞讜谉 讗讞专 讛讗 讚谞拽讟 驻讬讛 驻转讞讛 讘讞讻诪讛 诇砖讜谉 谞拽讘讛 讻诪"砖 讘讝讛专 讛拽讚讜砖 讘专讬砖 砖诪讜转 讚讗讬砖 讜讘讬转讜 讘讗讜 讻诇驻讬 爪讘讗 讛诪专讜诐 讜诇砖讜谉 讘讬转 讚讛讜讗 谞讜拽讘讗 讛讬讬谞讜 讚讻诇 讚诪拽讘诇 诪讗讞专讬诐 讗讬拽专讬 谞讜拽讘讗 注"砖 讜注讬拽专 讛转"讞 讛讜讗 砖讬讗诪转 讘讚注转讜 讻讬 诇讗 砖诇诐 讜注讚讬讬谉 爪专讬讱 诇拽讘诇 诪讗讞专 讜讻讘专 讛专讗砖讜谞讬诐 讻转讘讜 砖诇讻讱 谞拽专讗讜 转诇诪讬讚讬 讞讻诪讬诐 讻讬 诇注讜诇诐 砖讜讜 谞驻砖讬讛讜 转诇诪讬讚讬诐 讜专爪讜谞诐 诇诇诪讜讚 诪讗讞专. 讜诇专诪讝 讝讛 谞拽讟 驻讬讛 驻转讞讛 讘讞讻诪讛 砖转诪讬讚 讞讜砖讘 砖讚讜诪讛 诇谞拽讘讛 砖诪拽讘诇转 讜讛讙诐 讻讬 讞讻诪转 讗诇讛讬诐 讘拽专讘讜 讗驻讬诇讜 讻砖驻讬 爪讚讬拽 讬讛讙讛 讞讻诪讛 讘讜 讘驻专拽 砖讜讬 谞驻砖讬讛 讚专讜爪讛 诇诇诪讜讚 讜诪住驻拽讗 诇讬讛 讗诐 讻讬讜谉 讗诇 讛讗诪转. 讜转讜专转 讞住讚 注诇 诇砖讜谞讛 砖讻讜谞转讜 诇讘专专 讛讗诪转, 讜注诪"砖 讘注谞讬讜转讬 讘专讗砖 讚讜讚 驻' 讘砖诇讞 讘住"讚]:


讬讻讜诇 讗祝 讬专讗 砖诪讬诐 讻谉 驻讬专讜砖 讬讻讜诇 讗祝 讬专讗 砖诪讬诐 讗讬谞讜 讬讻讜诇 诇拽驻讜抓 讻诇讜诪专 砖诇讗 讬讝讚诪谉 诇讜 讗谞砖讬诐 讛讙讜谞讬诐 讻讚讬 砖讬讛讗 讞住讚 砖诇诐. 专砖"讬 讘讻"讬. 讛讘讬讗讜 专讘 讘爪诇讗诇 讘诇拽讜讟讬讜 讻"讬:


讝讜讛讬 转讜专讛 砖诇 讞住讚 讻诇讜诪专 转讜专讛 诇砖诪讛 砖诇讗 注诇 诪谞转 诇拽讘诇 驻专住 讘砖讜诐 爪讚 讻讬 讗诐 讚讜拽讗 诇注砖讜转 谞讞转 专讜讞 诇讬讜爪专讜 讚讗讝 谞拽专讗 讞住讬讚 讛诪转讞住讚 注诐 拽讜谞讜 讻诪讜 砖讘讬讗专 专讘讬谞讜 诪讛专讞"讜 讝爪"诇 讜诇讻谉 谞拽专讗 转讜专讛 砖诇 讞住讚. 讜讗驻砖专 诇讜诪专 讚谞拽讟 拽专讗 驻讬讛 驻转讞讛 讘讞讻诪讛 讜转讜专转 讞住讚 注诇 诇砖讜谞讛 诇砖讜谉 谞拽讘讛 注诇 讚专讱 诪砖讝"诇 讘讬讜诪讗 讚祝 注"讗 讗诇讬讻诐 讗讬砖讬诐 讗拽专讗 讗"专 讘专讻讬讛 讗诇讜 转"讞 砖讚讜诪讬谉 诇谞砖讬诐 讜注讜砖讬诐 讙讘讜专讛 讻讗谞砖讬' 讜驻讬专砖"讬 砖讚讜诪讬谉 诇谞砖讬诐 注谞讜转谞讬谉 讜转砖讜砖讬 讻讞. 讜诇讛讻讬 谞拽讟 诇砖讜谉 谞拽讘讛 驻讬讛 驻转讞讛 讘讞讻诪讛 讜转讜专转 讞住讚 注诇 诇砖讜谞讛. 讜讻讬讜谉 砖讛谉 注谞讜转谞讬诐 诪讻讜谞讬诐 讗诇 讛讗诪转 讜讝"砖 驻讬讛 驻转讞讛





砖注专讬 转讜专转 讘讘诇

(诪讟 讘) 讻讬 砖讘注 讗讬谞讬砖 讞诪专讗 诪讙专讜谞讬讛 砖讘注 讜讻讜'.鈥斪⒆�' 讘住驻专 砖诇讞谉 讗专讘注 砖注专 讗' 砖讻转讘 注"讝: 驻讬专讜砖 讬砖讛讛 讘讙专讜谞讜 讜讬讛讬讛 砖讘注, 讻讬 讻谉 讛讬讜 诪砖讛讬谉 讛讬讬谉 讘诪讝讘讞. 讜讝讛 讻注讬谉 驻讬' 诪讛专砖"讗 讻讗谉, 讜讻谉 注讬拽专, 讜讚诇讗 讻驻讬专砖"讬 讻讗谉. 讜注讬' 砖讘转 (拽诪 注"讘): "讘专 讘讬 专讘 讚诇讗 谞驻讬砖讗 诇讬讛 专讬驻转讗 诇讗 诇讬讘爪注 讘爪讜注讬". 讜驻讬' 专砖"讬 注爪诪讜 砖诐: "诇讗 讬讗讻诇 注讻砖讬讜 诪注讟 驻转 砖讬诪爪讗 诇讜, 讜诇讗讞专 砖注讛 诪注讟, 诪驻谞讬 砖讗讬谉 诇讜 讚专讱 砖讘讬注讛 讗诇讗 讬爪专祝 讜讬讗讻诇 讬讞讚".





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讘讙诪' - 讘讚讗讬拽诇讟. 讜注讬讬谉 讘诪住' 诪注讬诇讛 (讬讗:) 讜讘诇砖讜谞讜转 讚专砖"讬 讜专讘讬谞讜 讙专砖讜诐 讘住讜讙讬讗. 讜诇诇砖讜谉 讗' 讘专砖"讬 讜诇专讗讘"讚 谞住讻讬诐 诪砖讬专讚讜 诇砖讬转讬谉 讗讬谉 诪讜注诇讬谉 讘讛谉 讻"讝 砖诇讗 讬专讚讜 诇拽专拽注 讛砖讬转讬谉, 讛讗 诪砖讬专讚讜 诇拽专拽注 讛砖讬转讬谉 诪讜注诇讬谉 讘讛谉, 讜讝"诇, 讚拽专拽注 讛砖讬转讬谉 诪拽讚砖 诇讛讜 注讻"诇. 讚讘专讬讛诐 诇讻讗讜专讛 诪砖讜诇诇讬诐 讛讘谞讛.
讜讬诇"驻, 讞讬讜讘 讛砖专驻讛 诪转讞讬诇 专拽 诇讗讞专 砖谞讙诪专讛 诪爪讜转 讛谞讬住讜讱 诇讙诪专讬 讘讬专讬讚讛 诇拽专拽注 讛砖讬转讬谉. 专拽 讗讝 诪转讞讬诇 讞讬讜讘 讛砖专驻讛 讛诪讞讚砖 驻注诐 砖谞讬转 讞讬讜讘 诪注讬诇讛. 讜讛讜讗讬诇 讜讻讱 讘讗讬拽诇讟 诇驻谞讬 砖讬专讚讜 诇拽专拽注, 诇讗 谞讙诪专 讛谞讬住讜讱 诇讙诪专讬 讜诇讻谉 诇讗 讞诇 讞讬讜讘 讛砖专驻讛. 讘专诐 诇讙讘讬 讚讬谉 讛诪注讬诇讛 讘专讗砖讜谞讛 驻讜讟专讜 诪注砖讛 讛谞讬住讜讱 诇砖讬转讬谉 - 讜讗驻讬' 拽讜讚诐 讬专讬讚讛 诇拽专拽注 讛砖讬转讬谉 - 讚讛讗 讘谞讬住讜讱 诇砖讬转讬谉 谞注砖讛 注讬拽专 诪爪讜转 讛谞讬住讜讱 讜诇讻谉 诪讛讛讬讗 砖注转讗 讗讬谉 诪讜注诇讬谉 讘讜, 诪"诪 讙诪专 诪爪讜转 讛谞讬住讜讱 讛讜讗 讘讬专讬讚讛 诇拽专拽注.
砖诐. 讘讙诪' - 驻讜拽拽讬谉 讗转 讛砖讬转讬谉. 讘谞住讻讬诐 驻讜拽拽讬诐 讗转 讛砖讬转讬谉 "诇拽讬讬诐 诪讛 砖谞讗' 讘拽讚砖 讛住讱 谞住讱 砖讻专 诇讛' 讻讜' 诇砖讜谉 砖转讬讛 诇砖讜谉 砖讘讬注讛 诇砖讜谉 砖讻专讜转". 讜专讘讗 "讗讻住讗 讚讘专讻转讗 讗讙诪注 讙诪讜注讬". 讜专砖"讬 诪驻专砖 "讚专讱 砖讘讬注讛 诪砖讜诐 讞讘讜讘 诪爪讜讛", 讜讬砖 诇讛讘讬谉 诪讛讬 讛砖讬讬讻讜转 讘讬谉 讚讬谉 砖讘讬注讛 讜砖讻专讜转 讘谞住讻讬诐 诇讚讬谉 讝讛 讘讻讜住 砖诇 讘专讻讛.
讜谞专讗讛 砖讛讬住讜讚 讛讜讗 砖讘讬谉 讘谞住讻讬诐 讜讘讬谉 讘讻讜住 砖诇 讘专讻讛 讬砖 讞诇讜转 砖讬专讛 注诇 讛讬讬谉. 讛讚讬谉 讛讜讗 砖讗讬谉 讗讜诪专讬诐 拽讬讚讜砖 讗诇讗 注诇 讛讬讬谉 讛专讗讜讬 诇谞住讱 注"讙 诪讝讘讞 (讘"讘 爪讝.) 讜诪砖讜"讛 讛讬讬谉 讛讙专讜注 讗讜 砖讗专 讛讬讬谞讜转 砖驻住讜诇讬诐 诇谞住讻讬诐 驻住讜诇讬诐 讙诐 诇拽讚讜砖. 讜注讬讬谉 讘专诪讘"诐 (驻讻"讟 诪砖讘转 讛诇讬"讚). 讜谞"诇 砖讚讬谉 讝讛 谞讜讙注 诇讻诇 讻讜住 砖诇 讘专讻讛, 讚讗注"驻 砖讞诪专 诪讚讬谞讛 讻砖专 诇砖讗专 讻讜住讜转 砖诇 讘专讻讛 讞讜抓 诪拽讬讚讜砖, 诪"诪 诇讻转讞讬诇讛 爪专讬讻讬诐 诇讛讚专 讘讻讜诇诐 讗讞专讬 讬讬谉 - 讚注讬拽专 拽讬讜诐 讛砖讬专讛 讛讜讗 注诇 讬讬谉. 讜讛讜讗讬诇 讜讘讻诇 讻讜住 砖诇 讘专讻讛 讬砖 诪爪讜转 砖讬专讛, 诪砖讜讛 讛讙诪专讗 讻讗谉 讬讬谉 谞住讻讬诐 诇讻诇 讻讜住讜转 砖诇 讘专讻讛 注诇 讛讬讬谉.
讜讬砖 诇讛注讬专 砖讛专诪讘"诐 住讜讘专 讚讞诪专 诪讚讬谞讛 讻砖专 讚讜拽讗 诇讻讜住 讛讛讘讚诇讛 讗讘诇 诇讻讜住 讘专讛诪"讝 爪专讬讱 诇讘专讱 注诇 讬讬谉 讚讜拽讗. 讗诪谞诐 专讗砖讜谞讬诐 讗讞专讬诐 诪讻砖讬专讬诐 讞诪专 诪讚讬谞讛 诇讘专讛诪"讝 讜诇砖讗专 讻讜住讜转 砖诇 讘专讻讛 - 讞讜抓 诪诇拽讚讜砖 讘诇讬诇 讛砖讘转. 诪"诪 讘讻诇 讗讜驻谉 谞"诇 讚诇讻"注 讬砖 诇讛讚专 讘讻诇 讻讜住 砖诇 讘专讻讛 讘转专 讬讬谉, 讚注讬拽专 砖讬专讛 讛讬讗 注诇 讛讬讬谉. 讬砖 讞诇讜转 砖诇 砖讬专讛 讘讬谉 讘讘专讻讜转 注诇 讻讜住 讬讬谉 讜讘讬谉 讘谞住讻讬 讬讬谉, 讜诇驻讬"讝 诪讜讘谞转 讛砖讬讬讻讜转 讘讬谉 谞住讻讬诐 诇讻讜住 砖诇 讘专讻讛 讛谞诪爪讗转 讘讙诪专讗 砖诇驻谞讬谞讜.
砖诐. 讘讙诪' - 讙讚讜诇 讛注讜砖讛 爪讚拽讛 讬讜转专 诪讻诇 讛拽专讘谞讜转. [讞讬讚讜砖讬 讗讙讚讛]. 诪爪讜转 讛拽专讘谞讜转 讛讬讗 诇讛讘讬讗诐 "诇驻谞讬 讚'" 讻讬 注"讬 讛讘讗转 讛拽专讘谉 讘讗讬诐 讛讘注诇讬诐 诇驻谞讬 讚', 讜讘讘讬讗讛 诇驻谞讬 讚' 讬砖 讞诇讜转 砖诪讞讛 - "讜砖诪讞转 诇驻谞讬 讚'". 讘注转 砖诪讞讛 讘讬讜"讟 讬砖 讞讜讘讛 诇砖诪讞 讗讞专讬诐 讜讘诪讬讜讞讚 讗转 讛讗讜诪诇诇讬诐 讻诪砖"讻 讛专诪讘"诐 (驻"讜 诪讬讜"讟 讛诇讬"讝 - 讬"讞) 讜讝"诇: 讜讻砖讛讜讗 讗讜讻诇 讜砖讜转讛 讞讬讬讘 诇讛讗讻讬诇 诇讙专 诇讬转讜诐 讜诇讗诇诪谞讛 注诐 砖讗专 讛注谞讬讬诐 讛讗讜诪诇诇讬诐 讗讘诇 诪讬 砖谞讜注诇 讚诇转讜转 讞爪专讜 讜讗讜讻诇 讜砖讜转讛 讛讜讗 讜讘谞讬讜 讜讗砖转讜 讜讗讬谞讜 诪讗讻讬诇 讜诪砖拽讛 诇注谞讬讬诐 讜诇诪专讬 谞驻砖 讗讬谉 讝讜 砖诪讞转 诪爪讜讛 讗诇讗 砖诪讞转 讻专讬住讜 讜注诇 讗诇讜 谞讗诪专 讝讘讞讬讻诐 讻诇讞诐 讗讜谞讬诐 诇讛诐 讻诇 讗讜讻诇讬讜 讬讟诪讗讜 讻讬 诇讞诪诐 诇谞驻砖诐 讜讻讜'. 讜讻谉 讘砖诪讞转 驻讜专讬诐 - 注讬拽专 讛砖诪讞讛 讛诪转谞讜转 诇讗讘讬讜谞讬诐, 讜讝"诇 讛专诪讘"诐 (驻"讘 诪诪讙讬诇讛 讛诇讟"讝): 诪讜讟讘 诇讗讚诐 诇讛专讘讜转 讘诪转谞讜转 讗讘讬讜谞讬诐 诪诇讛专讘讜转 讘住注讜讚转讜 讜讘砖诇讜讞 诪谞讜转 诇专注讬讜 砖讗讬谉 砖诐 砖诪讞讛 讙讚讜诇讛 讜诪驻讜讗专讛 讗诇讗 诇砖诪讞 诇讘 注谞讬讬诐 讜讬转讜诪讬诐 讜讗诇诪谞讜转 讜讙专讬诐 砖讛诪砖诪讞 诇讘 讛讗讜诪诇诇讬诐 讛讗诇讜 讚讜诪讛 诇砖讻讬谞讛 砖谞讗' 诇讛讞讬讜转 专讜讞 砖驻诇讬诐 讜诇讛讞讬讜转 诇讘 谞讚讻讗讬诐 注讻"诇. 讬讜爪讗 讻讬 注讬拽专 讛砖诪讞讛 讛讬讗 诇砖诪讞 讗谞砖讬诐 讗讜诪诇诇讬诐 诪专讬 谞驻砖. 讗诪谞诐 讙诐 讘讛讘讗转 拽专讘谞讜转 讬砖 砖诪讞讛 讚讛讬讬谞讜 讘讘讬讗转 讛讘注诇讬诐 诇驻谞讬 讚'. 讘专诐 讗讬谉 诇讛砖讜讜转 讛砖诪讞讛 砖诇 讛讘讗转 拽专讘谉 诇诪讬 砖诪砖诪讞 讗谞砖讬诐 诪讚讜讻讗讬诐 讜诪专讬 谞驻砖, 讚讝讛讜 注讬拽专 讛砖诪讞讛 砖讘转讜专讛, 讜讗"讻 讙讚讜诇 讛注讜砖讛 爪讚拽讛 讬讜转专 诪谉 讛拽专讘谞讜转.
砖诐. 讘讙诪' - 讜讗专"讗 讗讬谉 爪讚拽讛 诪砖转诇诪转 讗诇讗 诇驻讬 讞住讚 砖讘讛. [讞讬讚讜砖讬 讗讙讚讛]. 讻转讘 专砖"讬 讘讚"讛 讗诇讗 诇驻讬 讙诪讬诇讜转 讞住讚讬诐 砖讘讛 讜讝"诇 砖谞讜转谉 诇讘讜 讜讚注转讜 诇讟讜讘转讜 砖诇 注谞讬 注讻"诇. 讚专讙转 讛爪讚拽讛 讛讬讗 讻驻讬 讻诪讜转 讛谞转讬谞讛 讜讚专讙转 讛讞住讚 讛讬讗 讻驻讬 讗讬讻讜转 讛谞转讬谞讛. 讛专诪讘"诐 诪讜谞讛 讞' 诪讚专讙讜转 讘爪讚拽讛 讜讞住讚 (驻"讬 诪诪转谞讜转 注谞讬讬诐 讛诇"讝 - 讟"讜). 讛诪讚专讙讜转 讛讗诇讜 讗讬谞谉 诪讞讜诇拽讜转 诇驻讬 讻诪讜转 讗诇讗 诇驻讬 讗讬讻讜转 讜讘讚专讱 讜讘讗讜驻谉 讛谞转讬谞讛, 讻讬 诪注诇转 讛谞转讬谞讛 转诇讜讬讛 讘讞住讚 砖讘讛. 讞住讚 诪转讛讜讜讛 讘讗讜驻谉 讛谞转讬谞讛 讜讘讗讬讻讜转讛 讜讗讬谞讜 讘专 诪讚讬讚讛 讻讬 转诇讜讬 讛讜讗 讘注讬拽专 讘专讙砖讬 讛诇讘.
讘讛"讙 诪讜谞讛 爪讚拽讛 诇诪爪讜讛 讗讞转. 诪讗讬讚讱 讛讜讗 诪讜谞讛 诪爪讜讜转 专讘讜转 讘讙诪讬诇讜转 讞住讚讬诐 - 拽讘讜专转 讛诪转, 讘拽讜专 讞讜诇讬诐, 讜讛讻谞住转 讻诇讛, 讻诇 讗' 讜讗' 诇注爪诪讛. 讜讘讘讬讗讜专 谞专讗讛 讻讬 讛诪爪讜讛 砖诇 爪讚拽讛 拽砖讜专讛 诇讻诪讜转. 讗讬谉 讛讘讚诇 讘讗讬讻讜转 讛谞转讬谞讛 诇讙讘讬 诪爪讜转 讛爪讚拽讛, 专拽 砖讬谞转谉 讛讻住祝 诇诪讬 砖讝拽讜拽 诇注讝专讛. 诪讗讬讚讱 讙讬住讗 诪爪讜转 讛讞住讚 拽砖讜专讛 诇讗讬讻讜转, 讛讬讬谞讜 诇讛专讙讬砖 讗转 讛爪专讛 讛驻专讟讬转 砖诇 讛讝讜诇转 讜诇驻注讜诇 诇转拽谞转讛. 讛讞住讚 讘讘拽讜专 讞讜诇讬诐 讗讬谞讜 讗讜转讜 讛讞住讚 砖讬砖 讘讛讻谞住转 讛讻诇讛, 讜诇驻讬讻讱 讻诇 讗讜驻谉 砖诇 讞住讚 诪讛讜讛 拽讬讜诐 诪爪讜讛 诪讬讜讞讚转.
讘谞讜讙注 诇拽讚讬诪转 诪爪讜讜转 爪讚拽讛 讜讞住讚 - 讻讙讜谉 讘讘讬拽讜专 讞讜诇讬诐 讜谞讞讜诐 讗讘诇讬诐 讗讬讝讛 拽讜讚诐 (注讬讬谉 讘专诪讘"诐 驻讬"讚 诪讗讘诇 讛诇"讝) - 讗讬谉 讛诪讚讛 诇驻讬 诪诪讚 讛爪讚拽讛 讗诇讗 诇驻讬 诪诪讚 讛讞住讚. 诪讘讞讬谞转 爪讚拽讛 讗讬谉 讛讘讚诇 诇诪讬 讗讜 诇诪讛 谞讜转谞讬诐 住讻讜诐 讻住祝, 讛讛讘讚诇 讛讜讗 讚讜拽讗 讘转讞讜诐 讛讞住讚. 讘讞住讚 - 诪砖注专讬诐 讻诇 诪爪讘 讜诪爪讘 诇注爪诪讜 讻讬 讗讬谉 砖谞讬 诪注砖讬 讞住讚 讚讜诪讬诐 讝讛 诇讝讛 讻诇诇. 讬砖 拽讚讬诪讛 讘诪爪讜讜转 讛讞住讚, 讘专诐 讗讬谉 拽讚讬诪讛 讘诪爪讜讜转 爪讚拽讛.
砖诐. 讘讙诪' - 讻诇 讛注讜砖讛 爪讚拽讛 讜诪砖驻讟 讻讗讬诇讜 诪讬诇讗 讻诇 讛注讜诇诐 讻讜诇讜 讞住讚. [讞讬讚讜砖讬 讗讙讚讛]. 讛注讜诇诐 谞讘专讗 讘诪讚转 讛讞住讚 砖诇 讛拽讘"讛 讜转讻诇讬转 讘专讬讗转 讛讗讚诐 砖讬注砖讛 讙诐 讛讜讗 讞住讚 讻诪讜 讘讜专讗讜. 讻砖讗讚诐 注讜砖讛 讞住讚 注诐 讗讞专讬诐 讛讜讗 诪转讚诪讛 诇讘讜专讗讜 讜讘讻讱 谞注砖讛 砖讜转祝 讘诪注砖讛 讘专讗砖讬转. "注讜诇诐 讞住讚 讬讘谞讛" - 讘讬谉 注"讬 讛拽讘"讛 砖注讜砖讛 讞住讚 注诐 讘专讬讜转讬讜 讜讘讬谉 注"讬 讛讗讚诐 砖注讜砖讛 讞住讚 注诐 讞讘专讬讜 砖讘讞住讚 诪转拽讬讬诐 讛注讜诇诐.
砖诐. 讘讙诪' - 砖诪讗 转讗诪专 讻诇 讛讘讗 诇拽驻讜抓 拽讜驻抓 转"诇 诪讛 讬拽专 讞住讚讱 讗诇拽讬诐. [讞讬讚讜砖讬 讗讙讚讛]. 讘诪讚讛 专讘讛, 转诇讜讬讛 注砖讬讬转 讛讞住讚 讘住讘诇谞讜转 注诐 讛讝讜诇转. 讗谞砖讬诐 诪注讜爪讘谞讬诐 讞讬讬讘讬诐 诇讛讬讜转 诪转讜谞讬诐 讜住讘诇谞讬诐 讻讚讬 诇注讝讜专 诇讞讘专讬讛诐 讛谞诪爪讗讬诐 讘爪专讛 讜爪讜拽讛. 讗诪谞诐 诇砖谞讜转 讗' 诪诪讚讜转 讛讗讚诐 拽砖讛 诪讗讚. 讘讛转讗诐 诇讻讱 谞讬转谉 诇驻专砖: "讬拽专" 讛讜讗, 讻诇讜诪专, 拽砖讛 诪讗讚 诇讗讚诐 诇砖谞讜转 讗转 讛讗讜驻讬 砖诇讜 诇讗讬砖讬讜转 砖诇 讞住讚, 讻讬 讘注诇 讞住讚 讬砖 诇讜 诪讚讜转 讛讞住讚 讘讗讬砖讬讜转讜, 讜拽谞讬讬转 讛诪讚讜转 讛诇诇讜 拽砖讛.

